Srbija postaje važno tržište električne energije - Bizlife.rs\nSrbija postaje važno tržište električne energije\n15:00 Abu Dabi, 20/01/2012\nSrbija je postala deo tržišta električne energije jugoistočne Evrope, a za neke važne aktere u tom sektoru i jedno od ključnih tržišta, slozili su se sagovornici Tanjuga, učesnici Međunarodne konferencije o obnovljivoj energiji koja je od 16. do 19. januara održana u Abu Dabiju, glavnom gradu Ujedinjenih arapskih emirata.\nPomoćnik državnog sekretara Amerike za energetiku i koordinator za međunarodne poslove Karlos Paskal konstatovao je da je Srbija mnogo prošla tokom poslednjih godina, ali i da je iz svega mnogo naučila.\n„Vaša zemlja je postala deo tržišta električne energije jugoistočne Evrope i primer je kako regulatorni okvir i standarde treba primeniti u zemlji sa toliko granica u elektronergetskom sektoru“, naglasio je Paskal u izjavi Tanjugu i dodao da je to doprinelo i energetskoj sigurnosti Srbije u evropskim okvirima.\nOn je naveo da čak 1,3 milijarde ljudi na svetu nema pristup energiji, da je to veoma važan izazov, ali da isto tako imamo moderne tehnologije i obnovljive izvore i da ih treba koristiti. Paskal je dodao da je cena energije takođe otežavajući faktor u daljem napretku, jer je mnogi ljudi plaćaju mnogo više nego što zaista košta.\n„Izazov je način na koji treba vratiti sve to u takmičenje zasnovano na poslovnim pravilima, da solarna, hidro i vetroenergija imaju nižu cenu“,naveo je Paskal.\nOn je objasnio i da je veoma bitno privući ozbiljne investitore, jer i pored velikih ulaganja u energetiku, neophodno je mnogo više. Zato, prema njegovim rečima, treba raditi sa zemljama i razvijati finansijske sistema, unapređivati regulativu.\nPredsednik kompanije „Vestas“ za Mediteran, Huan Araluce Martinez de Azagra ocenio je da će zbog ekonomske krize ova i naredna godina biti veoma teške za poslovanje, ali i ključne za prevazilaženje krize. On je ukazao i da se radi na pokretanju saradnje kompanijama i instuticijama u balkanskim zemljama.\n„Srbija je za nas jedno od ključnih tržišta, jer ima potencijal i nadam se da ćemo u narednom periodu moći da povećamo udeo korišćenja vetra u Srbiji“, izjavio je Martinez de Azagra Tanjugu.\nPrema njegovim rečima, veoma je dobro što EU ima jasne ciljeve koji treba da se ispune do 2020. godine. Od svih zemalja se očekuje da se bore protiv krize kroz pronalaženje finansijskih mogućnosti za nastavak investiranja i postizanja ciljeva koje je EU postavila. On je podsetio na sve veći rast vetro industrije i naveo da samo Španija iz vetra podmiruje 40 odsto potrošnje energije, a beleži se rast udela vetra na nivou EU.\n„Vodi se intenzivna debata o budućnosti nuklearki, ali treba sačekati na konačan ishod“, rekao je Araluce Martinez de Azagra komentarišući posledice havarije u Fukušimi i zatvaranje nuklearki u Nemačkoj i drugim zemljama.\n„Očekuje se stagnacija u širenju nuklearki, ali energija će biti potrebna i mnoge zemlje će imati planove za dalji razvoj. To će tražiti energetsko tržište“, dodao je on.


Izvor: SrbijaDanas.com, 11.Apr.2021, 08:27\nReal savladao Barselonu u najvažnijoj utakmici španskog fudbala.\nDrama u “EL Klasiku” je pripala Real Madridu. “Kraljevski klub” je savladao Barselonu sa 2:1, a Katalonci su u poslednjem napadu na meču pogodili prečku.\nIshod bi možda bio drugačiji da je na svom nivou bio najbolji fudbaler Barselone Lionel Mesi. Argentinac je odigrao 45 utakmica protiv Reala, postigao je 26 golova i asistirao 14 puta, ima skor od 19 pobeda, 11 remija i 15 poraza, ali od odlaska Kristijana Ronalda, "nestao" je sa najvažnije utakmice španskog fudbala.\nZvuči nestvarno podatak da na poslednjih sedam “El Klasika” nije postigao gol, niti je imao asistenciju.\nPoslednji gol Realu Mesi je dao u maju...\nB92: Dupla pobeda Reala – Madriđani posle drame slavili u košarkaškom El Klasiku\nZvanično najbolji fudbaler sveta Lionel Mesi možda je odigrao poslednji El Klasiko...Real je u spektakularnom duelu u Madridu slavio 2:1 i tako produžio "post" Argentinca u najvećoj utakmici španskog fudbala, a možda i sveta...*Atomski El Klasiko: Magični Benzema i kišni trijumf Reala nad Barsom!..Mesi...


JOVIĆ ZVANIČNO NOVO POJAČANJE REALA...Nada se da će pomoći Realu da osvoji još mnogo trofeja! (FOTO) | Happy BSC portal\nJOVIĆ ZVANIČNO NOVO POJAČANJE REALA...Nada se da će pomoći Realu da osvoji još mnogo trofeja! (FOTO)\nSrpski napadač Luka Jović predstavljen je danas u Madridu kao zvanično novi fudbaler Reala. Ja sam nasrećniji dečak na svetu trenutno, rekao je Jović tom prilikom. On je prethodno uspešno prošao lekarske preglede u "kraljevskom klubu".\nMladi srpski napadač je u prostorijama slavnog španskog kluba potpisao ugovor u društvu predsednika Florentina Pereza, koji mu je uručio beli dres sa njegovim prezimenom.\nPerez je tom prilikom zahvalio Joviću što je izabrao Real za svoj novi klub i poželeo mu puno uspeha u Madridu.\nLuka se potom kratko obratio prisutnima.\n-Hvala što ste došli u ovolikom broju. Ja sam nasrećniji dečak na svetu trenutno, jer sam potpisao za najveći klub na svetu. Nadam se da ću pomoći Realu da osvoji još mnogo trofeja. Hvala svima još jednom-rekao je reprezentativac Srbije.\nNakon zvanično dela ceremonije, usedio je silazak na teren, gde je Jovića dočekao veliki broj navijača.\nNešto ranije, Real je objavio da je je za dovođenje Jovića Ajntrahtu iz Frankfurtu platio 60 miliona evra.\nJović, koji je prošao omladinsku školu Crvene zvezde, sa najtrofejnijim klubom na svetu potpisao je ugovor na šest godina.


Najmlađi Gaddafijev sin stradao prilikom hapšenja – Dzemat Braunau\nNajmlađi Gaddafijev sin stradao prilikom hapšenja\nKhamis el-Gaddafi preminuo nakon ranjavanja prilikom hapšenja u Beni Velidu\nLibijska vojska je u gradu Beni Velid uhapsila najmlađeg Gaddafijevog sina, Khamisa al-Gaddafija, za kojeg se mislilo da je ubijen u toku revolucije, javio je novinar agencije Anadolija (AA).\nKhamis al-Gaddafi, teško je ranjen u sukobu sa snagama sigurnosti u Beni Velidu, a od zadobijenih rana preminuo je na putu za Misratu, gdje je trebao biti hospitaliziran, saopštio je glasnogovornik Nacionalnog vijeća Libije Omer Ahmidan.\nU istoj operaciji libijske vojske uhvaćen je i Musa Ibrahim, koji je obnašao dužnost glasnogovornika nekadašnjeg diktatorskog režima Muammera Gaddafija.\nZvaničnici libijske vojske objavili su da su poslije ubistva Omrana Shabana, koji je uspio zarobiti Muammera Gaddafija, izveli opsežnu vojnu operaciju u Beni Velidu, udaljenom oko 180 kilometara od glavnog libijskog grada Tripolija.\nPrevious Džeko: Nisam očekivao da ću dati dva gola\nNext Vrijeme u muslimanskim zemljama određivat će sat u Mekki


Savet Evrope: Poznavanje istorije čuva demokratiju i mir | EurActiv Serbia\nU Evropi istoriju bi trebalo podučavati na način koji doprinosi pomirenju unutar i među državama, bez predrasuda, stereotipa i pristrasnosti, i ta nastava ne sme da bude ograničena nacionalnom perspektivom, ocenili su učesnici konferencije Opservatorije za podučavanje istorije u Evropi (OHTE) Saveta Evrope.\nKako podučavati istoriju u Evropi i kako to može da doprinese demokratskoj kulturi u evropskim zemljama bila je glavna tema dvodnevne godišnje konferencije OHTE pod nazivom "Očuvanje demokratije - zašto je važno podučavanje istorije".\nSkup je u Strazburu u hibridnoj formi okupio više od 150 učesnika, među kojima i profesore istorije, obrazovne stručnjake, predstavnike vlada i zvaničnike Saveta Evrope, EU i međunarodnih organizacija.\n"Dugoročni cilj je da se se napravi presek stanja u oblasti podučavanja istorije u Evropi", izjavio je predsednik upravnog odbora OHTE Alen Lamasur.\nEvropska komisija najavila je da će sarađivati sa opservatorijom i obećala finansijsku podršku od milion evra. Potpredsednik Komisije Margaritis Skinas na konferenciji je tu pomoć opisao kao "opipljiv dokaz poverenja koje EK ima u OHTE".\n"Nastava istorije ne sme biti fokusirana samo na događaje i reči, već treba da uči i toleranciji, praštanju i otvorenosti među džavama", izjavila je generalna sekretarka Saveta Evrope Marija Pejčinović-Burić.\nI pre pandemije korona virusa, evropska društva su se u izvesnoj meri mučila sa podučavanjem evropskog nasleđa iz dva svetska rata, ali i sa još kontroverznijom i delikatnojom temom etničkih sukoba, građanskih ratova i demokratskih tranzicija.\nPomoćnica genralnog direktora za obrazovanje UNESKO Stefanija Đanini, na konferenciji je istakla ulogu učenja istorije u svetlu "skrivene pandemije rasizma, antisemitizma i mržnje, koji polarizuju naša društva".\n"Ono što podučavamo mora se konstantno modernizovati", rekla je Đanini, dodajući da je neophodno "mladim ljudima obezbediti mesto i znanje za postavljanje pitanja i aktivno učešće u raspravi".\nOna je ukazala i na fenomen "kulture otkazivanja", odnosno odstranjivanja, zabranjivanja ili marginalizovanja tema i ličnosti u stvarnom životu ili na društvenim mrežama, kao jedan od modernih metoda gušenja diskusije.\n"Nepoznavanje drugi naroda i kultura vodi nepoverenju i ratu", rekla je Đanini.\nOna je istakla i neophodnost da se pomogne nastavnicima i ukazala da je najnovije istraživanje UNESKO ustanovilo da od 60.000 nastavnika, 40%o misle da nisu u stanju da u učionici predaju o rasizmu.\n"Nastava istorije treba da nas uči kako da sprečimo rat, ili kako da ga prevaziđemo, jer neki od nas dolaze iz zemlje u kojoj je pre samo par decenija bio rat", rekla je Viček.\nOsnivači i članice OHTE su Albanija, Andora, Francuska, Grčka, Gruzija, Irska, Jermenija, Kipar, Luksemburg, Malta, Portugal, Severna Makedonija, Rusija, Srbija, Slovenija, Španija i Turska.


Moratinos: Zajednička vizija - integracija Balkana u EU | Glas javnosti\nPočetna > Politika > Moratinos: Zajednička vizija - integracija Balkana u EU\nBEOGRAD - Ministri spoljnih poslova Španije, koja predsedava EU, Turske i Srbije, Migel Anhel Moratinos, Ahmet Davutoglu i Vuk Jeremić, založili su se sinoć za punu integraciju Balkana u Evropsku uniju i za otklanjanje prepreka na tom putu.\nMoratinos je, posle sastanka, u zajedničkom obraćanju novinarima rekao da je cilj trilateralnog sastanka u Beogradu, između ostalog, da se što bolje organizuje i ministarska konferencija o zapadnom Balkanu, koja u junu treba da bude održana u Sarajevu.\nOn je rekao da je zajednička vizija puna integracija zapadnog Balkana u EU i da je izražena posvećenost ostvarivanju te vizije.\nŠef srpske diplomatije Vuk Jeremić je rekao da je sastanak bio razmena mišljenja između prijatelja koji dele zajedničku viziju da zapadni Balkan bude u potpunosti uključen u EU.\n"Naša zajednička vizija za Balkan je integrisan, stabilan i prosperitetan Balkan. Balkan u potpunosti uključen u EU", rekao je Jeremić.\nOn je rekao da je bilo reči o predstojećim koracima i da je potrebno rešiti probleme koji stoje na tom putu. Jeremić je rekao da će Srbija uraditi sve da skup u Sarajevu bude uspešan i da se nađe rešenje za sporna pitanja.\nJedno od spornih pitanja za Beograd na međunarodnim skupovima je učešće Kosova kao nezavisne države. Predsednik Srbije Boris Tadić odbio je da učestvuje na skupu na Brdu kod Kranja zato što je na njemu učestvovao i predsednik Kosova Fatmir Sejdiu.\n"Postoje stvari koje je potrebno rešiti da bi se te zajedničke inicijative ostvarile. Ali ono što mogu da zaključim je da postoji potpuna spremnost i rešenost kod svih da se pronađu adekvatni modaliteti", rekao je Jeremić.\nJeremić je povodom skupu u Sarajevu rekao da postoje problemi i tehničke i strateške prirode i da je o obe vrste problema razgovarano na večerašnjem sastanku.\n"Srbija veruje da je to veoma važan skup i Srbija će uraditi sve što može da pomogne da ovaj skup bude uspešan", rekao je Jeremić i izrazio nadu da će biti pronađena rešenja za sporna pitanja.\nOn je dodao da ne postoji saglasanost o svim pitanjima i naveo da je Turska za razliku od Srbije i Španije priznala nezavisnost Kosova.\n"Ali to nas ne sprečava, kako večeras tako i u budućnosti, da nastavimo saradnju kada je reč o ostvarivanju regionalnih prioriteta", rekao je i dodao da je na sastanku potvrđeno da je centralni strateški prioritet "članstvo svih zemalja Evorpe u evropskoj porodici naroda".\nTurski ministar Ahmet Davutoglu je rekao da su sastanci poput današnjeg trilateralnog u Beogradu jedan od boljih načina za priključenje Balkana Uniji.\n"Izuzetno mi je drago što imamo zajedničku stratešku viziju za Evropu i Balkan. Evropa je kontinent mira, stabilnosti, napretka i globalne moći i Balkan kao region EU, region bezbednosti mira, uzajmnog poštovanja i napretka u Evropi", rekao je Davutoglu.\nMoratinos je rekao da su on i Davotoglu došli u Beograd jer su svesni značajane uloge Srbiju kao centralnog aktera na zapadnom Balkanu.\nOn je kazao da su došli da pomognu i podrže prijatelje, druge zemlje na zapadnom Balkanu da ostvare napredak ka članstvu u NATO ili EU.\nMoratinos je rekao da će sledeće nedelje biti održan sastanak NATO-a u Talinu i izrazio nadu da će BiH dobiti "mapu puta" za približavanje NATO-u.\nDavutoglu je rekao da se u proteklih šest meseci više puta sastao s Jeremićem i da je uvek izražena saglasnost o viziji "Balkana kao zone bezbednosti i mira".\nTurska veruje, naveo je Davutoglu, da Srbija ima ključnu ulogu u doprinosi miru i stabilnosti Balkana, čemu značajno može doprineti i saradnja Turske i EU.\nTurska smatra i da bezbednosti može doprineti pristupanje zemalja Balkan NATO-u, rekao je on i dodao da će Turska podržati da BiH dobije "mapu puta" za pristupanju NATO-u na sastanku u Talinu.\nSre, 21/04/2010 - 13:04 — Patriota\nOvo sto citamo je vec drskost i brezobraznost jer se srbima zele poturiti muda za bubrege, Kakove u opste veze ima Turska sa UN. Pa ona sama ne moze u EU niti ce ikada moci. Na kraju Turska se prostire na dva kontinenta tako da ni po tome ne moze da kaze da je samo evropska zemlja. Ili cemo primiti u EU samo dio koji je u evropi a onaj preko Bospora neka si misli i radi sta hoce. Daklen to je nesto sto je nespojivo. Ovde se dozvoljava da opet neka muslimanska zemlja mesa svoje prste u unutarnje stvari srbije. Nisu oni jedini. Zna se ko je snabdevao muslimane-turke u bosni a zna se ko ce snabdevati one na Sandzaku ako se zakuha a to nije daleko jer politicari vode krivu politiku. U jedno sam siguran a to je da Kosovo moze da nastupa samo kao Umnik-Kosovo sve drugo je kapitulacija i otvoreno priznanje Kosova kao drzave.


Početak/Društvo/Dan mladih se i ovako obeležava u Nišu! Bez koncerata i skupih proslava – sve za decu bez roditelja\nКancelarija za mlade Grada Niša u saradnji sa Кancelarijama za mlade svih pet gradskih opština, ove godine organizovala je obeležavanje Dana mladih Grada Niša. Кako sami zaposleni u Кancelariji za mlade ističu, ovogodišnje obeležavanje Dana mladih je drugačije u odnosu na prethodne godine. Osnovna ideja im je bila da se u narednom periodu povodom prvog septembra na Dan mladih Grada Niša ukazuje na određene probleme sa kojima se mladi ljudi suočavaju, ali i da se ukaže na to da je važna podrška mladima iz svih slojeva društva.\n„Prvi septembar je važan datum za sve mlade ljude Grada Niša. Podvlačim za sve mlade ljude Grada Niša. Važno je da na ovaj dan ukažemo na probleme sa kojima se suočavaju mladi ljudi, ali i da se dodatno približimo svim mladim ljudima, posebno onima iz osetljivih društvenih slojeva“ – izjavio je Jovan Milić, ispred Кancelarije za mlade Grada Niša i dodao: „Uz veliku podršku i zalaganje opštinskih Кancelarija za mlade, došli smo na ideju da ovaj dan provedemo u Domu „Duško Radović“ i da simbolično ukažemo na važnost jednakosti, međusobnog razumevanja i podrške“ – zaključuje Milić, koji ističe i to da usled pandemije nije bio moguć ulazak u Dom, ali da su deca i mladi iz doma kroz prozore mahali i izražavali svoju zahvalnost.\nPodsetimo, odlukom Skupštine Grada Niša, 1. septembar se od 2011. godine obeležava kao Dan mladih Grada Niša. Iz Кancelarije za mlade Grada Niša poručuju da je udruživanje oko pomoći Domu „Duško Radović“ samo nastavak dobre saradnje između gradske i opštinskih Кancelarija za mlade. Oni podsećaju da za svoj rad imaju veliku podršku gradonačelnice Niša g. Dragana Sotirovski i resornog većnika Aleksandra Stojičića. Inače, ovi mladi ljudi su korisnicima Doma „Duško Radović“ predali donaciju u vidu slatkiša i školskog pribora.\n„Srećni smo da smo u prilici da na ovaj dan pošaljemo jednu snažnu poruku, a to je da smo svi jednaki i da je potrebno podržati mlade iz svih slojeva društva. Jako je važno da javnosti ukažemo na prisutne probleme mladih ljudi, važno je da podržimo mlade ljude“ – izjavila je Emilija Jovanovski, ispred Кancelarije za mlade gradske opštine Palilula.\nInače, ovo je samo jedna od ukupno dve aktivnosti povodom obeležavanja dana mladih.\nOdbornici Skupštine Grada Niša nedavno su usvojili odluku o pristupanju izrade Strategije za mlade za period 2021. – 2026. godine i akcionog plana za njeno sprovođenje. Tako da iz Кancelarije za mlade Grada Niša najavljuju da se očekuje da javnost uskoro bude upoznata sa samim načinom izrade Strategije.\n„Želimo da uključimo sve zainteresovane strane, pre svega mlade ljude, predstavnike nevladinog sektora, koji dugo godina rade sa mladima. Želimo da iz Niša pošaljemo jednu lepu sliku, a to je da sva zainteresovana lica mogu biti uključena u proces izrade dokumenta, koji je važan za sve nas“ – poručuju ispred Кancelarije za mlade Grada Niša.\nDan mladih Jovan Milić Кancelarija za mlade Grada Niša\nMeđunarodni dan mladih obeležava se u Nišu


Sportski savez Beograda – Page 200\nDOGAĐAJI I zvanično je otvoren sedmi po redu Sajam sporta, pod sloganom Put uspeha, u hali 1 Beogradskog sajma. Preko 90 sportova predstaviće se naredna tri dana a ulaz je besplatan. Ministar Vanja Udovičić, predsednik SSS Davor Štefanek i legendarni fudbaler Dejan Stanković pozdravili su veliki\nBOKS Najbolji bokseri Srbije i Rusije odradili su zajednički trening u novootvorenom Bokserskom centru u SC Voždovac na Banjici. Predsednik Bokserskog saveza Srbije Nenad Borovčanin zahvalio se opštini Voždovac koja je izašla u susret Savezu i obezbedila bokserima sjajne uslove za trening. Timovi Srbije i Rusije\nDESETA EMISIJA SSAB\nSSAB Sportski savez Beograda počeo je sa emitovanjem specijalnih emisija posvećenih aktivnosti ove sportske organizacije. Pogledajte 10. u nizu emisija i saznajte šta radimo: https://youtu.be/kWjyVHbaTDY\nDOGAĐAJI Sve je spremno za sedmi po redu Sajam sporta, u organizaciji Ministarstva omladine i sporta i Sportskog saveza Srbije. A veliku pažnju sigurno će izazvati fudbaleri Crvene Zvezde i Partizana, koji će biti centralni gosti na štandu Sportskih igara mladih. Sportske igre mladih inače po\nVESLANJE Srpsko veslanje je dobilo ogromno pojačanje kada je struka u pitanju. U naredne četiri godine čuveni svetski veslački stručnjak, Italijan Đovani Postiljone, biće zadužen za sportski sektor Veslačkog saveza Srbije. Četvrogodišnji ugovor slavni Italian potpisao je sa predsednikom VSS Darkom Majstorovićem. – Sa velikim zadovoljstvom možemo\nDOGAĐAJI U utorak 20.novembra , na bazenima sportskog centra Milan gale Muškatirović održano je prvenstvo našeg Grada u jednoj od najpopularnijih disciplina kada je sport osoba sa invaliditetom u pitanju – plivanju. Oko 80 takmičara sa teritorije celog Grada ali i gosti iz Novog sada,oba pola\nFUDBAL Reprezentacija Srbije savladala je Litvaniju 4:1(0:0), overila prvo mesto u grupi i obezbedila plasman u B diviziju Lige nacija, odnosno mogući baraž za plasman na Evropsko prvenstvo 2020.sve u zavisnosti od epiloga u nastupajućim kvalifikacijama za kontinentalno takmičenje. Selektor Mladen Krstajić i igrači mogu biti\nTEKVODNO Na finalni Gran pri kategorije G8 koji se održava u Fudzairi 22. I 23. novembra otputovale su Milica Mandić (+67), Ana Tepavac (+67kg) i Vanja Stanković (-49kg) na čelu sa trenerima Draganom Jovićem i Vanjom Babićem. Na poslednjem turniru u 2018. godini učestvuje najboljih 15\nBADMINTON Luka Milić i Marija Sudimac četvrtu godinu uzastopno trijumfovali su u muškom, odnosno ženskom singlu, na A turniru u Kragujevcu. Članovi Badminton kluba Zmajevi iz Kruševca na ovogodišnjem, XV Trofej grada Kragujevca u badmintonu, u finalima svojih konkurencija savladali su Andriju Dodera iz BK Beograd,\nSTRELJAŠTVO Jednom zlatnom i jednom srebrnom medaljom srpski strelci su završili učešće na 24. turniru „Olimpijske nade“ u slovačkoj Njitri. Danas, drugog dana takmičenja, svi strelci su se nadmetali u apsolutnoj konkurenciji (juniorska i kadetska kategorija zajedno). Zlato za Srbiju je osvojila Aleksandra Havran. Bila je\nPrevious 1 … 199 200 201 … 353 Next


Zbrka.com - Ana Nikolić - Novi udvarač - Zanimljivosti i Jet Set\nAna Nikolić je dobila novog udvarača, a reč je ni manje ni više nego o jednom od čelnih ljudi iz tima najveće svetske zvezde Madone, saznaje Kurir od izvora bliskog pevačici. S obzirom na ovo poznanstvo i naklonost Madoninog menadžera, Nikolićeva će na najvećem spektaklu u Budvi imati poseban tretman.\n- Do poznanstva je došlo u jednom klubu u Diseldorfu, gde je Ana imala tezgu pre gotovo dve godine. Ana je, kao i uvek, bila seksi obučena, otkrivajući sve svoje adute, a tokom nastupa nije prestajala da đuska, što se Madoninom menadžeru posebno svidelo jer ga je podsetila na svetsku pop ikonu iz mlađih dana - kaže naš izvor i dodaje:\n- Od tada nije prestajao da joj šalje SMS-ove, koji su u početku bili strogo poslovni, a vremenom su poprimili emotivni sadržaj. Ana je čak i dobila ponudu za saradnju koja bi joj donela slavu najveće zvezde na Balkanu. Zbog veze sa biznismenom Matijom "čokoladna devojka" je odbijala Madoninog saradnika, ali s obzirom na to da je sada slobodna kao ptica, počela je da mu odgovara na poruke, čak se i nekoliko puta videla sa njim na romantičnim večerama u Nemačkoj i Švajcarskoj, gde su razgovarali i o poslu.\n- Ne želim da otkrivam identitet tog divnog čoveka, koji čini sve da se osećam kao najpoželjnija žena na svetu. Tačno je da idem na Madonin koncert, jer taj događaj ne bih propustila ni za šta na svetu. Ako se uzme u obzir i činjenica da ću imati odlično mesto i da je sasvim izvesno da ću upoznati kraljicu popa, odličan provod mi je zagarantovan - kaže Nikolićeva.


Nemački mediji ocenjuju da je samit G7 propao › Made-in-Germany.rs\nNemački mediji ocenjuju da je samit G7 propao\nNemački mediji su složni u oceni da je ovogodišnji samit G7 propao, prvenstveno zbog „blokada“ koje je postavljao predsednik SAD Donald Tramp, a posebno zbog njegovog „odbijanja da štiti klimu“, prenosi „Dojče vele“.\nU svom komentaru pod naslovom „Kancelarka prkosi Trampu“, list „Frankfurter algemajne cajtung“ piše da je kancelarka Angela Merkel razočarana „mršavim rezultatima samita G7, a pre svega Donaldom Trampom. Zato je kao gošća kongresa Hrišćansko-socijalne unije (CSU) u Minhenu donela jasnu poruku da su vremena u kojima smo mogli da se u potpunosti pouzdamo u druge, delom prošla i da Evropljani zaista moraju uzeti svoju sudbinu u svoje ruke“, ističe nemački dnevnik.\nBerlinski „Tagešspigel“ istovremeno navodi da će na mnogim političkim poljima Evropljani ostati upućeni na SAD, a u zaštiti klime pravi napredak neće biti moguć bez zemalja koje su najveći zagađivači, poput Kine.\nDnevni list „Algemajne cajtung“ iz Majnca ističe da su se Evropljani već dovoljno dugo bavili pitanjem kako je novi čovek u Beloj kući mogao tamo uopšte dospeti. „Krajnje je vreme da Zapad i pre svega zemlje EU pritisnu dugme „reset“ i nanovo srede svoje međusobne odnose kao i odnos sa SAD. Poslednji dani su to jasno pokazali. Utoliko NATO i samit G7 mogu da obeleže kraj dosadašnjeg partnerstva, a za Evropu je to istovremeno novi start“, zaključuje ovaj list.\n„Štutgarter cajtung“ smatra da su pouke Trampovog prvog putovanja u inostranstvo jasne, uz ocenu da „su njegovo rogobatno nastupanje i nedostatak interesovanja za spoljnopolitička pitanja sumnjivi, kao i njegova lista prioriteta“.\n„Evropljani su ovaj put pustili da bukvalno budu pregaženi. Američki predsednik je, ne osvrćući se na to ko je prijatelj a ko neprijatelj, izgazio dosadašnje odnose, a partnere u razgovorima tretirao kao statiste za svoje nastupe. To neće ostati tako, jer kako EU, tako i NATO i G7 sada znaju sa kim imaju posla, a u narednim godinama od Vašingtona ništa neće moći da se očekuje, pa će se Evropa zbližiti sa državama kao što su Japan, Kanada i Kina. Ako Tramp misli da je uspeo u onome što je hteo, vara se. Izgubio je saveznike, dugogodišnje prijatelje i mogućnost da pravi koalicije koje bi koristile i SAD – piše „Flensburger tageblat“.\nOvakav sličan osvrt na samit G7 imaju i „Hanoverše algemajne cajtung“ i „Manhajmer morgen“Prvi ocenjuje da SAD očigledno odbacuju svoju tradicionalnu vodeću ulogu i svoju globalnu odgovornost i ograničavaju se samo na najnužnije, dok drugi list zaključuje da je propala Trampova strategija prema kojoj je dovoljno biti dovoljno silovit.\nOd MiG na 30/05/2017 / AKTUELNO / Ostavite komentar


Kragujevac: Veroljub Verko Stevanović novi potpredsednik POKS – PRST\nSrpskoj koaliciji NADA koju čini POKS i DSS, pridružila se Zajedno za Šumadiju, Veroljuba Verka Stevanovića, koja je na zadnjim lokalnim izborima u Kragujevcu bila druga po broju glasova sa osvojenih 18 odsto.\n– Nastavljamo borbu za Šumadiju zajedno sa Srpskom koalicijom NADA, kojoj je jedan od glavnih programskih ciljeva ravnomerni razvoj Srbije i decentralizacija, odnosno davanje većih ovlašćenja i većeg budžeta za lokalne samouprave, gradove i opštine, rekao je predsednik Zajedno za Šumadiju i bivši gradonačelnik Kragujevca, Veroljub Stevanović.\nInače, Veroljub Stevanović izabran za potpredsednika POKS-a, zaduženog za Šumadiju i Zapadnu Srbiju.\n– Za POKS će Stevanović biti veliko pojačanje jer je izabran za novog poverenika naše stranke za Kragujevac i potpredsednika POKS zaduženog za Šumadiju i Zapadnu Srbiju gde ga ljudi izuzetno cene i poštuju, izjavio je predsednik POKS i jedan od lidera koalicije NADA, Vojislav Mihailović.\nInače, Verko Stevanović je rođen 17. septembra 1946. godine u Kragujevcu. Diplomirao je na Mašinskom fakultetu u Kragujevcu.\nDo 2006. godine bio je potpredsednik Srpskog pokreta obnove, a u prelaznoj Vladi Republike Srbije 2000. godine bio je koministar za industriju.\nPrvi gradonačelnik grada Kragujevca postao je 1996. godine. Na prvim neposrednim izborima za gradonačelnika, održanim 2004. godine, izabran je ponovo za gradonačelnika grada Kragujevca.\nJedan je od osnivača regionalne stranke Zajedno za Kragujevac koja je u Kragujevcu osvojila vlast na poslednjim lokalnim izborima 2008. godine. Na sednici Skupštine grada, održanoj 23. juna 2008. godine, većinom glasova od ukupno 87 odbornika, Stevanović je treći put izabran za gradonačelnika Kragujevca. Takođe, u Narodnoj skupštini Republike Srbije, izabran je za poslanika na listi koalicije Za demokratsku Srbiju.\n2020. godine stranka Zajedno za Šumadiju utopila se u Zdravu Srbiju, a Veroljub Stefanović je tada postao potpredsednik Zdrave Srbije.\nTags: POKS Veroljub Verko Stevanović\nPRETHODNI TEKST: POKS: Miloš Jovanović najobrazovanija figura koja se od 1945. kandidovala za predsednika Srbije\nSLEDEĆI TEKST: Dosije „Ponoš“ (2): Zdravko Ponoš više voli hrvatsku putovnicu nego srpski pasoš!


Savet bezbednosti UN sutra o Kosovu - Svet - Dnevni list Danas\nPočetna » Svet » Savet bezbednosti UN sutra o Kosovu\nSavet bezbednosti UN sutra o Kosovu\nSavet bezbednosti UN Foto: MSP\nSavet bezbednosti UN razmotriće na sutrašnjoj sednici redovan šestomesečni izveštaj generalnog sekretara UN o stanju na Kosovu.\nIzveštaj će predstaviti šef misije UN na Kosovu (Unmik) Zahir Tanin koji je rekao da se novi izveštaj fokusira na reformu vlade, vladavinu prava, bezbednosna pitanja i situaciju sa pandemijom korona virusa.\nTanin se uoči sednice Saveta bezbednosti UN, u sklopu redovnih konsultacija, sastao sa predsednikom Srbije Aleksandrom Vučićem u Beogradu i premijerom Kosova Aljbinom Kurtijem u Prištini.\nU Prištini je najavljeno da je na sutrašnju sednicu SB UN u Njujork otputovala predsednica Kosova Vjosa Osmani.\nPrethodna sednica SB UN na kojoj je razmatran šestomesečni izveštaj o radu Unmika održana je 13. aprila u onlajn formatu.\nKosovoSavet bezbednostiUjedinjene nacijeun


Završen štrajk na "Čika Dači" - Sportske.net\nZavršen štrajk na "Čika Dači"\nFudbaleri Radničkog 1923 vratili su se redovnom obavljanju svojih obaveza nakon što su dobili garancije da će im zarade biti isplaćene od prvog priliva novca u klupsku kasu.\nŠtrajk fudbalera Radničkog 1923 iz Kragujevca okončan je nakon sastanka koji su predstavnici kluba obavili sa igračima.\nPredstavnici Upravnog odobora postigli su dogovor sa fudbalerima koji su nakon današnjeg sastanka odradili trening.\n"Fudbaleri su prihvatili obećanje da će iz prvog priliva sredstava da im budu isplaćene zarade, a kao mogućnost, pored sredstava Skupštine grada, povoljna okolnost je, kako se veruje, moguća isplata Štutgarta, iz dela transfera Filipa Kostića, koji sleduje Radničkom" rekao je sportski direktor Dragan Anđelić.\nRadnički 1923 trenutno se nalazi na poslednjoj poziciji na tabeli Jelen Superlige a u okviru 15. kola jesenjeg dela sezone Kragujevčani dočekuju Vojvodinu.


15. maj 2012, Beograd (Narodna banka Srbije)\nPrezentacija MAT-a u Narodnoj banci Srbije\nAutorski tim MAT-a, održao je u NBS prezentaciju najnovijih analiza. Posebna pažnja posvećena je proceni bruto domaćeg proizvoda za 2012, merama konsolidacije budžeta i mogućnostima dostizanja relativno visokog rasta na srednji rok...\n08. maj 2012, Beograd (Ekonomski institut)\nTeški zadaci za novu vladu\nPrivredna kretanja i stanje u javnim finansijama nisu ohrabrujući. Pred novom vladom su teški zadaci, a građani se ne mogu nadati boljem životu bar godinu dve, ocenili su autori „Makroekonomskih analiza i trendova“ na predstavljanju najnovijeg, 210. broja časopisa.\n05. maj 2012, Beograd (Ekonomski fakultet)\nO efektima privatizacije\nIzlaganjem o efektima privatizacije u Srbiji, mr Ivan Nikolić, viši naučni saradnik u Ekonomskom institutu, učestvovao je na naučnoj konferenciji Naučnog društva ekonomista „Srbija na putu ka Evropskoj uniji: tranzicija, pristupanje i neophodne reforme“.\n24. april 2012, Beograd (Narodna banka Srbije)\nPrezentacija MAT-a u NBS\nAutorski tim MAT-a, održao je prezentaciju analize aktuelnih ekonomskih kretanja za potrebe rukovodstva Narodne banke Srbije i zaposlenih na analitičkim poslovima u centralnoj banci. Posebna pažnja posvećena je inflaciji u Srbiji i u Evropskoj uniji, kao najbitnijem makroekonomskim parametru za NBS.\n17. april 2012, Beograd (JP „Putevi Srbije”)\nPredstavljena nova studija Ekonomskog instituta\nEkspertski tim Ekonomskog instituta završio je studiju „Razvoj okvira i smernica za primenu javno-privatnog partnerstva u finansiranju projekata putne infrastrukture“. Studija je stručnoj javnosti i novinarima predstavljenja u JP „Putevi Srbije“, za čije potrebe je urađen ovaj dokument.


RTCG - Radio Televizija Crne Gore - Nacionalni javni servis :: Film :: Preminuo italijanski reditelj Ermano Olmi\nDOBITNIK ZLATNE PALME 07. 05. 2018. 17:22 >> 17:14 0\nItalijanski reditelj Ermano Olmi, dobitnik Zlatne palme na Kanskom festivlu 1978. za film "Drvo za klompe", preminuo je u 87. godini, saopštilo je danas italijansko Ministarstvo kulture.\nOlmi, koji je bio bolestan dugi niz godina, samouki reditelj, pionir dokumentarnog žanra, preminuo je juče u bolnici u blizini Vičence, na sjeveru Italije, u koju je primljen u petak.\n"Smrću Ermana Olmija italijanska kultura ostaje bez velikana i majstora kinematografije", izjavio je ministar kulture Dario Frančeskini.\nPrema njegovim riječima, Olmi je bio duboko intelektualna ličnost koji je istraživao tajne čovjeka, i to je izražavao u filmovima kroz njemu svojstvenu poeziju.\nOlmi, rođen 24. jula 1931, režirao je oko 40 kratkometražnih i 20 dugometražnih filmova, od kojih je najpoznatije ostvarenje "Drvo za klompe", u kojem u skoro skroz dokumentarnom duhu simultano opisao život četiri seoske porodice krajem 19. vijeka.\nFilm, koji se smatra značajnim dijelom italijanske kinematografije, osvojio je Zlatnu palmu Kanskog festivala 1978, kao i francuskog Cezara za najbolji strani film.\nOlmi, tvorac veoma ličnog stila, eksperimentisao s brojnim filmskim formama, koristio je razne italijanske dijalekte i obrađivao različite teme kao što je religija u filmu "Camminacammina" (U potrazi za zvijezdom) iz 1982, u kojoj prati priču o sveta tri kralja (mudraca) po biblijskom predanju i njihovom poklonjenju tek rođeno Isusu Hristu, i to sa glumcima bez ranije iskustva u glumi.\nReditelj je osvojio Srebrnog medvjeda (za režiju) u Berlinu 1987. godine za film "Lunga vita alla signora" (Dug život jedne gospođe) i Zlatnog lava 1998. za film "La leggenda del santo bevitore" (Legenda o svetom pijancu) prema noveli austrijskog pisca Jozefa Rota.\nFestival u Veneciji je 20 godina kasnije Olmiju dodijelio još jednog Zlatnog lava, ovog puta za životno djelo.


Izveštaj Summer School Toronto, juli 2007. - Autonomni ženski centar\nIzveštaj Summer School Toronto, juli 2007.\nU okviru projekta "Unapređenje zdravlja mladih na Balkanu", u periodu od 7.-22. jula održana je letnja škola u Torontu u cilju upoznavanja predstavnika/ca zdravstvenih institucija i NVOa sa youth friendly servisima u Kanadi. Školi su prisustvovali/e predstavnici/ce Srbije i Bosne i Hercegovine.\nPlan škole je podrazumevao teorijski deo sa radionicama na kojima su razrađivane faze programskog planiranja promocije zdravlja i "site visits" na kojima smo imali mogućnost da se upoznamo sa različitim servisima za mlade i načinima njihovog funkcionisanja. Takođe, bili su prezentovani različiti modeli promocije zdravlja u Kanadi, pri čemu je kao posebno efikasan pristup izdvojen direktan kontakt sa interesnom grupom.\nObe grupe, iz BiH i Srbije, su podeljene na tri manje i svaka od njih se bavila jednom od sledećih problematika:\n1.HIV / AIDS\n2.Zloupotreba droga i alkohola\n3.Mentalno zdravlje / Prevencija nasilja\nPoslednjeg dana škole, svaka grupa je imala zadatak da prezentuje svoj rad iz prethodne dve nedelje (powerpoint prezentacija).\n1.Planned Parenthood of Toronto – The House\nCentar za planiranje porodice za mlade je dostupan svim mladim osobama do 25 godine. U centru su zaposleni lekari porodične medicine, medicinske sestre I socijalni radnik/ca. Takođe imaju I veliki broj volontera, kao I ostali centri koji rade sa mladima. Centar je finansiran od strane države.\nSve medicinske usluge u ovom centru su besplatne za devojke i lekari I sestre imaju obavezu da zaštite pravo na poverljivost klijentkinje. Takođe, mladi imaju pravo na besplatne kondome. Pilule za kontracepciju se naplaćuju ali po dosta nižim cenama nego u apoteci, a neophodni lekovi se ne naplaćuju (dobijaju se iz raznih donacija).Uloga socijalnog radnika/ce je da obezbedi individualne ili grupne razgovore (grupe samopomoći) sa klijentima/kinjama.\nJedno od mesta na kojima deca ulice mogu da zatraže pomoć lekara. Za pregled im nije neophodan zdravstveni karton. Na klinici su zaposleni lekari porodične medicine, medicinske sestre i socijalni radnik/ca. Mladi ljudi na ovom mestu mogu dobiti zdravstveni pregled i lečenje (lekovi su besplatni). Ukoliko je neophodan nastavak ili ozbiljnije lečenje, klijenti bivaju upućeni lekarima specijalistima. Stomatološke usluge u Kanadi se naplaćuju, ali je za klijente ove klinike omogućeno pružanje besplatnih stomatoloških usluga. Važan program jeste i harm-reduction program (zamena igala) koji funkcioniše već nekoliko godina i koji radi mobilna jedinica ove klinike. Socijalni radnik/ca obezbeđuje individualne razgovore (u ovom centru nema grupnog rada, obzirom da su u pitanju deca ulice koja se ne zadržavaju dugo na jednom mestu).\nOva klinika je takođe finansirana od strane države.\nOvaj centar je mesto okupljanja dece ulice, na kome mogu da se druže, dobiju hranu, liflete, kondome. U pitanju je nevladin centar, delimično finansiran od strane države i blisko povezan sa SHOUT klinikom. Glavni program ovog centra jesu vršnjačke edukacije koje rade pre svega mladi koji su i sami jedan period svog života proveli na ulici. Imali smo priliku da čujemo njihova životna iskustva i koliko im je u njihovom osnaživanju značio centar kao što je Youth link.\n4.Flemingdon Health Centre\nZdravstveni centar za siromašnu populaciju (uglavnom su emigranti korisnici ovog centra). Zaposlen je veliki broj zdravstvenog osoblja (lekari/ke, medicinske sestre) kao i socijalni radnici. Ovaj centar je namenjen isključivo gore navedenoj populaciji, i to je mesto njihovog uključivanja u zsravstveni sistem. Pružene zdravstvene usluge su besplatne, kao i jedan broj lekova. Važno je da ovaj centar ne pruža samo zdravstvene usluge već ima i veliki broj programa podrške (grupe samopomoći, razne edukacije, časovi plesa, kuvanja…).\nFlemingdon je delimično finansiran od strane države (60%).\n"Regent Park" se nalazi u najsiromašnijem delu Toronta. Glavni cilj ovog centra jeste jačanje kapaciteta mladih i njihovo osnaživanje. Programi se uglavnom odnose na osnivanju fondova za školske stipendije za najsiromašnije kao i na "tutorstvu" – veliki broj mladih ljudi je uključen u ovaj program, i oni pomažu mlađima u savlađivanju školskog gradiva.\nCentar je delimično finansiran od strane države.\nU okviru ove bolnice osnovano je i psihijatrijsko odeljenje na koje dolaze mladi uglavnom upućeni iz SHOUT klinike. Osoblje čine lekari/ke, medicinske sestre i socijalni radnici.Osnovni paket usluga podrazumeva zdravstvene usluge (medikamentozna terapija, individualni i grupni rad).\nFinansirani su od strane države.\n7.Institut za bolesti zavisnosti\nOvaj centar je otvoren za mlade koji se suočavaju sa problemima alkoholizma i narkomanije. Zaposleno je uglavnom medicinsko osoblje i suština njihovih programa jeste pružanje podrške u odvikavanju od alkohola i droga. Ti programi podrazumevaju individualan i grupni rad sa klijentima.\nFinansirani su od strane drzave.\n8.Centar za podršku mladih sa psihijatrijskom dijagnozom\nKao i u ostalim centrima koji rade sa mladima, i ovde su najveći broj zaposlenih mladi ljudi. Postoji nekoliko programa za rad sa mladima sa psihijatrijskom dijagnozom (individualni i grupni rad). Grupe se prave po nekom određenom problemu i pravilo je da deca sa različitim dijagnozama ne rade u istoj grupi (zbog različitog pristupa). Spremnost dece za ovu vrstu rada procenjuje psihijatar (St.Michael Hospital), i zatim ih upućuje u ovaj centar.\nCentar je finansiran od strane države.\nTelefon za žene koje prijavljuju bilo koji oblik nasilja je otvoren 24h i poziv je besplatan. Najvažnije je da je linija dostupna velikom broju žena bez obzira na jezičke prepreke, jer centar ima 154 jezičkih mogućnosti, kao i da je dostupna ženama sa oštećenim sluhom. Takođe je važno da imaju veliki broj volonterki.Imaju obavezu obaveštavanje policije u slučajevima pretnje samoubistvom ili ubistvom.\nDelimično su finansirani od strane države.\n10.Dufferin Mall Youth Services\nU pitanju je cantar, otvoren u prizemlju tržnog centra, takođe namenjen mladima (prepoznato je da veliki broj mladih nemajući gde da ode provodi svoje vreme u tržnim centrima). Ovo je NVO koji nije finansiran od strane države i zbog toga ima malo zaposlenih (2), ostali su volonteri/ke. Ovo je neka vrsta svratišta za mlade gde oni mogu da rade na kompjuteru, da se druže i to im daje osećanje sigurnosti i podrške. Zavaljujući tome, mladi su ti koji prvi iniciraju razgovore sa konsultantima. Znači, osnovna ideja jeste da se stvori pozitivna i poverljiva atmosfera koja bi mlade podržala da sami zatraže ono što im je neophodno. Sem individualnih razgovora, postoje i grupe sa različitim temama, u zavisnosti od potreba mladih. Mladi predlažu šta žele da rade, a ne pružaoci usluga.\n11.Support Our Youth\nOvaj centar je namenjen LGBT populaciji. Mladi imaju lak pristup ovom centru, bez prethodnog najavljivanja. Takođe, određeni broj konsultanata je uvek dostupan (za krizne situacije). Centar nudi individualne i grupne oblike rada. Sve je prilagođeno potrebama mlade populacije koja se obraća ovom centru, i oni sami predlažu programe koje bi voleli da rade.\nOno što je takođe važno u njihovom programu jeste da imaju jako razvijene Outreach servise i Health Bus, koji rade na terenu direktno sa mladima. Na taj način pokušavaju da se približe ovoj populaciji (više od 10.000) i da zadovolje osnovne zahteve mladih koji žive i rade na ulici.


Predsednik Izvršnog odbora AMS Osiguranja primio plaketu u Moskvi\nJedanaesti po redu, redovan godišnji skup Kluba prijatelja Rvačkog kluba "Partizan" održan je danas u Moskvi, glavnom gradu Ruske Federacije, a prisustvovali su mu istaknuti sportisti, privrednici i ličnosti iz javnog i političkog života Srbije i Rusije.\nDejan Jevtić i Čedomir Janjić\nTom prilikom je za poseban doprinos i nesebičnu pomoć u radu i razvoju Rvačkog kluba "Partizan" nagrađen predsednik Izvršnog odbora AMS Osiguranja Dejan Jevtić, kao i gradonačelnik Zrenjanina Čedomir Janjić, kojima su na svečanoj ceremoniji u ambasadi Republike Srbije u Moskvi dodeljene plakete.\n- AMS Osiguranje poslujući kao društveno-odgovorna kompanija ulaže u razvoj celokupne društvene zajednice, posebno obraćajući pažnju na razvoj i afirmaciju sporta u zemlji. Kroz rad i saradnju sa Rvačkim klubom "Partizan", čiji je pristup pre svega od društvnog interesa, dali smo pozitivan primer i podsticaj svima ostalima - istakao je Dejan Jevtić, predsednik Izvršnog odbora AMS Osiguranja.\nRvački sport u Zrenjaninu ima dugu i uspešnu tradiciju, te publiku koja ga dobro poznaje, a grad Zrenjanin se do sada dokazao uspešnim u organizovanju velikih međunarodnih rvačkih takmičanja, stoga ova nagrada ima poseban značaj, rekao je Čedomir Janjić.\nGodišnji skup Kluba prijatelja Rvačkog kluba "Partizan" u Moskvi\nDirektor Rvačkog kluba "Partizan" Rajko Baltić zahvalio se Ministarstvu spoljnih poslova RS, ambasadi RS u Moskvi i svim prijateljima kluba što su omogućili da se održi današnji skup.\n- Ovo je odlična prilika da se predstavnici najrazličitijih društvenih sfera međusobno povežu i stvore saradnju, sa istim, zajedničkim ciljem, a to je podrška razvoju i promociji ove sportske veštine - rekao je Baltić.\nÐorđeviću uručena zlatna plaketa Saveza gluvih i nagluvih\nNA IVICI SUZA Ceca primila zahvalnicu u Kosovskoj Mitrovici: Našem narodu nikad nije bilo teže (VIDEO)\n"ZAPLAKALA SAM SINOĆ GLEDAJUĆI POŽAR" Ovako izgleda niški hotel "Partizan" dan nakon vatrene stihije


U Zvorniku održano poetsko veče - infoBirač\nU zvorničkom Domu omladine održano je poetsko veče na kome su nastupili članovi Udruženja građana „Zvonik“, „ASoglasa“ i Kluba pisaca „Vukovo pero“ iz Loznice.\n„Na poetskoj večeri nastupaju članovi našeg udruženja koje, između ostalog, pruža podršku porodicama, licima sa problemima mentalnog zdravlja i zajednici“, rekla je sinoć Raševićeva i pojasnila da Udruženje radi sa ljudima koji imaju problema vezanim za mentalno zdravlje, njihovim porodicama uz pokušaj da se oni resocijaliziju i budu ravnopravni članovi društva.\nIstičući da su ciljevi Udruženja mnogobrojni, Raševićeva je izdvojila pružanje podrške licima sa problemima mentalnog zdravlja i borbu protiv stigme i diskriminiacije, te promociju zdravih stilova života sa ciljem očuvanja mentalnog zdravlja, kao integralnog dijela opšteg zdravlja.\n„Naši članovi recituju svoje pjesme, kao i pjesme drugih pisaca po izboru“, rekla je ona i izrazla veliku zahvalnost gostima „ASoglasa“ i „Vukovog pera“, koji su bili gosti poetske večeri.\nRukovodilac „ASoglasa“ Dejan Spasojević naglasio je da Udruženje građana „Zvonik“ radi dobru stvar, odnosno radi na resocijalizaciji svojih članova i uključuje ih u društvene tokove, pogotovo kulturna dešavanja.\n„Mi podržavamo rad ovog udruženja“, rekao je Spasojević i dodao da članovi „ASoglasa“ aktivno učestvuju u ovim manifesatcijama, recitujući svoje pjesme i prozne tekstove.\nOsnivač i predsjednik Kluba pisaca „Vukovo pero“ iz Loznice Ljubomir Rundić rekao je da ovaj klub ,koji broji oko 75 članova, daje šansu mladim ljudima da pišu i da na poetskim i književnim manifestacijama iskažu to što napišu.\n„Ovakve večeri, na kojima mladi pisci, naši članovi, govore svoje i djelimično stihove drugih pisaca, omogućuju da iskažu svoj talenat i istovremeno svojim zapažanjima kod drugih učesnika obogate svoj rad“, rekao je Rundić.\nRundić je član Udruženja knjiženjvnika Srbije i bivši pilot.\nUdruženje građana „Zvonik“ je humanitarnog karaktera, osnovano je u maju 2013. godine. Ima za cilj da pomogne i pruži podršku licima i zajednici u mentalnom zdravlju.\nPredsjednik Upravnog odbora Mile Matić: „Alumina“ pokazala visok stepen kolektivne odgovornosti\nJutros pet beba u porodilištima regije Birač


Vesti - Sef albanske diplomatije u Beogradu\n<< VESTI | | 11.03.2010 14:23\nŠef albanske diplomatije u Beogradu\nTeme: Sporazum o saradnji u borbi protiv organizovanog kriminala, integracija Zapadnog Balkana u EU itd.\nPotpredsednik vlade i ministar spoljnih poslova Albanije Iljir Meta u zvaničnoj je poseti Beogradu u četvrtak, 11. marta 2010, radi razgovora sa predsednikom Srbije Borisom Tadićem, ministrom spoljnih poslova Vukom Jeremićem i potpredsednikom Vlade Srbije za evropske integracije Božidarom Đelićem. U beogradu razgovara o odnosima dve zemlje, stabilnosti regiona i integraciji balkanskih zemalja u Evropsku uniju, i o potpisivanju Sporazuma o saradnji u borbi protiv organizovanog kriminala, međunarodne ilegalne trgovine drogom i međunarodnog terorizma.\nŠef Metinog kabineta Sokol Dervišaj izjavio je u Tirani da Albanija smatra da je ta poseta Beogradu "istorijska".\nPoseta spada u paket razvijanja regionalne saradnje koja se očekuje od svih aspiranata na priključenje Evropskoj Uniji.\nEkonomska saradnja je i dalje ispod realnih mogućnosti i potreba dveju zemalja i svodi se uglavnom na robnu razmenu reda veličine dvadesetak miliona dolara.\nU 2005. potpisani su: Sporazum o izbegavanju dvostrukog oporezivanja, Sporazum o ekonomskoj i trgovinskoj saradnji i Sporazum o saradnji u oblasti turizma, kao i Protokol o saradnji privrednih komora, Srbija i Albanija su članice nekoliko regionalnih asocijacija, od CEFTA, do Pakta za stabilnost JIE, itd. Jedan od specifičnih okvira za regionalnu saradnju Srbije i Albanije je Jadransko-jonska inicijativa koja je proistekla iz ranije Jadransko jonske inicijative pokrenute od strane Italije 1998. u kojoj su Albanija, BiH, Grčka, Italija, Slovenija, Srbija, Hrvatska i Crna Gora. Turizam (kulturna i među-univerzitetska saradnja; saobraćaj i pomorsku saradnju; zaštita životne sredine i saradnju u oblasti zaštite od požara; saradnja malih i srednjih preduzeća).\nPored regionalne saradnje koja je povezana sa uslovima za priključenje EU u odnosima Srbije i Albanije aktuelno je nekoliko specifičnih pitanja. Jedno od njih se tiče istrage zločina u bazama UČK u Albaniji 1999. (tzv "žuta kuća" i sumnja da su ljudi ubijani radi trgovine organima). Jedno od pitanja je i položaj srpske manjine u Albaniji čiji broj nije moguće utvrditi, jer nacionalno izjašnjavanje nije do sada bilo predviđeno albanskim popisima stanovništva i zbog recidiva prošlosti. U izveštaju OEBS-a figurira broj od 2.000, a postoji i podatak iz 1979. gde se govori o 4.163 pripadnika. Srpski manjinci procenjuju da ih je oko 10.000.\nMinistar spoljnih poslova Albanije odao je poštu bivšem premijeru Srbije Zoranu Đinđiću.\n"Želeo bih da svoju posetu Beogradu započnem odavanjem poštovanja svom prijatelju, koga sam smatrao čovekom otvorenog uma i prozapadno orijentisanim", izjavio je Meta.\nOn se prvog dana posete Srbiji sastao najpre sa predsednikom. U saopštenju Pres Službe predsednika Srbije Borisa Tadića izdatog nakon razgovara sa Metom navodi se da je akcenat stavljen na poboljšanje bilateralne saradnje, koja je na niskom nivou, posebno u ekonomskoj oblasti.\nPostoji velika razlika u gledanju na Kosovo između i Beograda i Tirane, rekao je ministar spoljnih poslova Srbije Vuk Jeremić posle razgovora sa svojim albanskim kolegom. Nivo dosadašnjih odnosa sa Albanijom je mogao biti bolji, ocenio je Jeremić i napomenuo da je zajednički interes da odnosi Srba i Albanaca budu najbolji mogući. Ministar spoljnih poslova Srbije posetu Mete ocenio je istorijskom.\nMeta je potvrdio da se stavovi dve države razlikuju po pitanju Kosova, ali je naglasio da su Beograd i Tirana saglasni da je budućnost čitavog regiona Zapadnog Balkana u EU. On je ocenio da vlade Albanije i Srbije imaju nezamenljivu, ključnu ulogu, u pomirenju Albanaca i Srba na Balkanu.\nIstorijski kontekst: Srpsko albanski odnosi su istorijski veoma komplikovani i opterećeni albanskim priznanjem nezavisnosti Kosova. Periodi dobrih odnosa su bili kraći od perioda konfrontacija zategnutosti iredentističkih težnji kosovskih Albanaca i sukoba. Od 1846. Garašanin je u vezi sa miriditskim opatom Gasparom Krasnićem u okviru pokušaja da dobije katoličke Mirdite. U prvom Balkanskom ratu rajem 1912. godine Kraljevina Srbija je zauzela najveći deo kopnene Albanije i veći deo albanske jadranske obale (o čemu je kritički pisao Dimitrije Tucović u knjizi "Srbija i Arbanija") i tamo ostala od novembra 1912. do 25. oktobra 1913. godine, kada se pod pritiskom zapadnih sila povukla iz Albanije. Kosovo i Metohija su tada pripali Srbiji. Iz Albanije je na platformi albanske Prizrenske lige iz 1878. dolazila podrška albanskim pobunama na Kosovu i Metohiji: kačacima Bajramu Curiju, Isi Boljetincu, Hasanu Prištini i 1920-ih, balista 1945, kada su dodiše neke albanske partizanske jedinice učestvovale u slamanju pobune balista, zatim nosiocima nereda 1968. 1981, i pobune 1998, kada je tone oružja iz tadašnje Albanije u kolapsu prošvercovano pobunjenicima. Tokom Prvog svetskog rata, povlačenje desetkovane srpske vojske kroz Albaniju, koje je u istoriji ostalo upamćeno kao Albanska golgota, omogućeno je zahvaljujući srpskom savezniku Esad Paši Toptaniju. Između dva rata odnosi su varirali, zavisno od upliva tadašnje Italije i zapadnih sila i burne krizne dinamike u samoj Albaniji - kralj Zogu se na primer sklonio u Jugoslaviju marta 1924, pod pritiskom pristalica Fan Nolija. Tokom Drugog svetskog rata između Narodnooslobodilačke vojske Jugoslavije i Narodnooslobodilačka vojska Albanije je postajala bliska saradnja. Posle rata Jugoslavija je pomagala Albaniju, čak premeštajući tamo i neke cele fabrike, postojali su i planovi o stvaranju Balkanske federacije, koja bi uključila Jugoslaviju, Albaniju, Rumuniju, Bugarsku i Grčku, ali se Staljin tome usprotivio, a odnosi su pogoršani 1948. i od tada nisu u punoj meri normalizovani.\nBilateralni odnosi: Diplomatski odnosi sa tada još SRJ sa Albanijom su, nakon prekida 17. aprila 1999. za vreme NATO agresije na SRJ ponovo su uspostavljeni 17. januara 2001, a aprila 2001. upriličen je susret srpskog premijera Đinđića sa premijerom Iljirom Metom u Grčkoj, a maja 2001. tadašnji ministar spoljnih poslova Svilanović je boravio u Tirani na jednom međunarodnom skupu, a marta 2002. na skupu parlamentaraca Pakta za stabilnost učestvovala je jugoslovenska parlamentarna delegacija koju je predvodio poslanik Veća građana skupštine SRJ Žarko Korać. Vuk Drašković je u svojstvu ministra spoljnih poslova bio u zvaničnoj poseti Albaniji u decembru 2004. i tada je isticano da je to prva poseta na tom nivou od 1948, kada su prekinuli do tada srdačne odnose Tito i Enver Hodža.\nU 2004. Albaniju su posetili: ministar odbrane SCG Davinić, zamenik ministra za dijasporu Srbije Čotrić, a u Beogradu je boravio ministar odbrane Albanije Majko. Ministar spoljnih poslova Albanije Mslamija 2005, a bilo je više susreta na regionalnim skupovima u Tirani, u Ohridu, Zagrebu (gde se predsednik Srbije Tadić sreo se sa predsednikom Albanije Moisiuom), zatim u Draču (na sastanku članica Jadranske povelje), u Bukureštu, na Rodosu. Oktobra 2005 premijer Crne Gore (tada još u zastavu DZSCG) Đukanović se susreo sa premijerom Albanije Berišom u Podgorici, na skupu o Skadarskom jezeru, itd. Zvaničnih bilateralnih susreta tokom 2006 nije bilo, ali su održavani na marginama regionalnih i multilateralnih skupova.\nPredsednik Srbije Tadić je prisustvovao neformalnom susretu šefova država Jugoistočne Evrope u Draču, 28. aprila 2006. a predsednik Albanije Moisiu, na Samitu šefova država Jugoistočne Evrope posvećenom borbi protiv terorizma i organizovanog kriminala u Beogradu, 15-16. oktobra 2006. Ministar odbrane Srbije Zoran Stanković je 27. septembra učestvovao na sastanku ministara odbrane zemalja Jugoistočne Evrope u Tirani.\nRegionalni odnosi >\nVelika gužva na Balkanu


Mesi: Juventus sa Ronaldom favorit za osvajanje LŠ - Vijesti.me\nOČEKUJE ŽESTOKU BORBU ZA TROFEJ\nMesi: Juventus sa Ronaldom favorit za osvajanje LŠ\nAs Barselona smatra da su Madriđani oslabljeni odlaskom najveće zvijezde tima\nLionel Mesi smatra da je Juventus "jasan favorit" za osvajanje Lige šampiona, sada kad su doveli Kristijana Ronalda iz Real Madrida.\n"Očigledno, Real je jedan od najjačih timova na svijetu, imaju sjajne igrače i sastav, ali Ronaldov odlazak ih je oslabio", rekao je Mesi za Radio Katalonija.\n"Juventus je sada jasan favorit za osvajanje Lige šampiona, imajći u vidu kakav su tim imali i prije Ronaldovog dolaska", dodao je.\nKaže da ga je iznenadila odluka Portugalca: "Nisam mislio da će napustiti Madrid, niti da bi otišao u Juventus. Bilo je toliko drugih klubova koji su se spominjali više od Juventusa, ali to je veoma dobar tim".\nBarselona nije osvojila titulu prvaka Evrope još os 2015. godine, najviše zbog dominacije Real Madrida, koji je tri puta u nizu pokorio Stari kontinent.\nMesi kaže da su Katalonci očajni za uspjehom u Ligi šampiona, nakon tri uzastopna ispadanja u četvrtfinalima. Smatra da mogu da se bore za trofej i da imaju ekipu koja je spremna da se popne na krov Evrope.\n"Svake godine takmičenje postaje više ujednačeno, timovi ulažu mnogo novca - oba kluba iz Mančestera, Čelsi, Madrid, mi, PSŽ i par italijanskih klubova..."


Vučić: Država likvidirala Slavka Ćuruviju - SandzakHaber.Net , Sandžačke Internet Novine !\nNaslovna Srbija Hronika Vučić: Država likvidirala Slavka Ćuruviju\nOd HaberNews - 30. Decembra 2013. 1 86 Podeli na Fejsbuku\ntweet BEOGRAD – Država je izvršila likvidaciju Slavka Ćuruvije, rekao je prvi potpredsednik Vlade Srbije Aleksandar Vučić.\nVučić je u emisiji “Teška reč” na TV Pink rekao da su akteri te likvidacije još živi.\nOn je istakao da govori kao pravnik i podvukao da će se uskoro “pokazati i dokazati” da je Ćuruviju likvidirala država, vlast koja je ubijala neistomišljenike i protivnike.\n“To je strašan problem za našu zemlju”, rekao je Vučić i dodao da je jasno da je reč o vlasti, čiji je deo i sam bio, ali je naglasio da nije u tome učestvovao, niti je bilo šta o tome znao.\nAko se insistira na legitimitetu, ići ćemo na izbore\nVučić je ocenio da su pojedine interesne grupe spremne da ulože najmanje 100 miliona evra u kampanju protiv SNS u okviru kampanje u slučaju da budu raspisani vanredni parlamentarni izbori.\nVučić je rekao da je to predočio svojim partsijskim kolegama koji zagovaraju raspisivanje izbora: da bi neki uložili ogroman novac “da ne bude SNS-a, ili da ne bude ovakvog SNS-a”.\n“Pozvaću premijera i reći ću mu – ”mislim, prijatelju, da treba da idemo na izbore, a pre tog ću, naravno, konsultovati predsednika””, rekao je Vučić.\nČlanstvo 2020. teško, ali ostvarljivo\nVučić je ocenio da je članstvo Srbije u Evropskoj uniji 2020. godine teško ostvarljiv, ali moguć cilj, te da su ekonomske reforme prioritet u narednoj godini.\nVučić je rekao da je moguć završetak pregovora za šest godina i punopravno članstvo u Uniji, ukoliko sprovedemo reforme.\nOtvaranje pregovora sa EU je, po njegovom mišljenju, jedan od najvažnijih uspeha postignutih 2013. godine.\nOn je naglasio da su ekonomske reforme prioritet, a to znači fiskalna i poreska reforma, donošenje zakona o stečaju, o privatizaciji, o radu i o planiranju i izgradnji.\n“Najvažnije je da se u Srbiji razvija preduzetnički duh”, rekao je Vučić.\nOn je rekao da nije problem obezbediti novac, već kako će biti potrošen, kako bi se unapredila proizvodnja.\n“Suština naših promena mora da bude promena naše svesti. Tako da ljudi prave privatni biznis, jer država nigde u svetu ne pomaže, samo se ne meša. Mi smo spremni da pomognemo, a želimo da više ne smetamo, da se ne mešamo”, rekao je Vučić.\nOn je dodao da se razgovara kako da se obezbede poreske olakšice, pogotovo za mlade ljude kako bi se oko 50 odsto nezaposlenih mladih ljudi uposlilo.\nVučić je rekao da će Srbija uskoro dobiti još “najjeftinijeg mogućeg novca” i da očekuje da se jednim delom vrati deo najskupljih dugova koji su uzeti u vreme vlada Mirka Cvetkovića.\nOn je dodao da će u martu moći da pokaže “prvi proizvod saradnje “Mercedesa” i “Ikarbusa”.\n“Nadam se da ćemo posle toga moći da govorimo i o relativnim uspesima FAP”, rekao je Vučić.\nOn je najavio da sredinom januara u Srbiju dolazi delegacija iz Ujedinjenih arapskih emirata sa razrađenijim planovima za projekat Beograd na vodi, čije je ostvarenje sasvim ostvarljivo i “menja sve”.\nPromeniće sve, grad, državu to je i pitanje budućnosti, ali nećemo ući u njegovo ostvarenje dok ne dobijem saglasnost svih, rekao je Vučić.\nVučić je, govoreći o ugledu predstavnika iz te zemlje koji su uključeni u projekat, rekao da je ona zaintesovana da uloži višse milijardi dolara u građeviski deo dodajući i da bi se ostvareni profit delio.\nKako je rekao, od naše strane se očekuju prvi koraci a to je da se raščisti taj atraktivni deo grada.\nVučić je, odgovaraći kritičarima, rekao da su već ostavareni rezultati u saradnji sa UAE, da su dobijeni krediti pod najpovoljnijim uslovima i napravljeni planovi za projekte.\nOn je rekao i da je ove godine bilo dva i po puta više investicija nego 2012. kada je bila prošla vlast i najavio još puno bolje rezulate iduće godine.\nVučić je rekao i da osim stranih ivesticija važno i podsticanje preduzetničkog duha u Srbiji.\nKrajem 2014. će se živeti bolje\nVučić je uputio poziv građanima da pomognu da se naredne godine zajedničkim naporima Srbija izvuče iz krize, i poručio im da je uveren da će boljitak osetiti već krajem 2014.\n“Već krajem 2014. ljudi će videti svetlo na kraju tunela i počeće lakše da žive”, uveren je Vučić.\nOn je ukazao da će prvih šet meseci 2014 “biti jako teški”:\n“Reforma javnog sektora će biti užasno teška, završavanje problema preduzeća u restrukturiranju, donošenje brojnih zakona…ali, krajem godine će ljudi osetiti da može da se živi bolje”, rekao je Vučić.\nOn je dodao da će to građani videti po priznanjima spolja, ali da će i sami moći da osete “po svojim novčanicima i džepovima”.\n“Želim građane da zamolim da nam pomognu da zajednički zemlju izvučemo iz krize i da 2015. dočekamo sa većim optimizmom i za to postoje ozbiljni izgledi”, rekao je Vučić.\nIza kulisa suđenja Miškoviću vodi se pravi “podzemni rat”\nVučić je izjavio da se iza kulisa i oko suđenja Miroslavu Miškoviću vodi pravi “podzemni rat”.\nOn je rekao da ne može da komentariše ono što se događa u vezi s tim suđenjem, jer bi mu prebacili da vrši pritisak na sud.\n“Prave se velike televizije, koje su finansirane iz istih sredstava, koje treba da stvore utisak da je Srbija autokratska država, a da je on sam diktator”, rekao je Vučić i ukazao da Miškovićevi lobisti koriste taktiku sličnu onoj koja se vodi kako bi se Putin prikazao kao diktator i zao, a Hodorkovski kao svetac.\nNa pitanje o komentarima uglednih analitičara u nedavnoj emisiji Utisak nedelje, on je rekao da će narod sam zaključiti koliko su i da li su ugledni, a spomenuo je da neki od njih “zarađuju po nekoliko miliona na malim nabavkama u državnim kompanijama”.\nOn je demantovao glasine kako je kupio kuću u Boleču, Loznici,… i rekao da ne želi da se bavi privatnosću drugih, jer je to sramota.\n“Moja imovinska karta se nije promenila i neće se promeniti”, naglasio je Vučić. šonide govori o privba akoji su govorili i o njgovom privaanalitiZa mene bi, rekao je Vučić, “neuporedivo bilo lakše da to nikad nisam radio, ali sam pre osam meseci kod vas rekao, vodeći se logikom gvozdenih determinizama i naslutio šta će se dogoditi”.\ntweet Prethodni tekstRusija ulaže pet milijardi eura u SrbijuSledeći tekstKorać – Kazna je previsoka, žalićemo se! HaberNews\tPOVEZANE OBJAVEVIŠE OD AUTORA\n29. Marta 2014. at 08:38\nЧекај бре Ацо – У реду држава – али је си ли ти потегао обарач??? то мене нтересује = да или не!? – Господја Прпа тврди да те је препознала!?\nČekaj bre Aco – U redu država – ali je si li ti potegao obarač ??? to mene nteresuje = da ili ne!? – Gospodja Prpa tvrdi da te je prepoznala!? https://www.facebook.com/photo.php?fbid=10201842727605001&set=a.4472998738208.2152940.1087091937&type=1&theater


Novi aparati do kraja avgusta\nZdravstveni centar Valjevo jedna je od 32 zdravstvene ustanove Srbije koje će dobiti mamograf, kao donaciju Vlade Japana našoj zemlji u okviru projekta „Unapređenje skrininga i prevencije raka dojke u Republici Srbiji“. Aparati bi u svim ustanovama trebalo da budu instalirani do kraja avgusta, rekao je prilikom posete Zdravstvenom centru Valjevo Momčilo Mirić, direktor kompanije “Tim Co.” kojoj je tenderom poverena isporuka i instaliranje opreme.\n- Mi smo organizovali jednu turu kroz celu Srbiju, odnosno obilazak 39 lokacija u kojima smo dužni da instaliramo ukupno 32 mamografa sa pratećom opremom, na ovim ostalim lokacijama ide ta prateća oprema, što je sve rezultat velikodušne donacije Vlade Japana, a mi smo izvršioci. Da bi mi taj posao, koji je vrlo kompleksan, složen i obiman, uradili na najbolji mogući način mi smo krenuli u pregled svih mesta i sagledavanje kako na svakom pojedinačnom mestu moramo da postupimo. Ministarstvo zdravlja ima svoj tempo realizacije, kao i obaveze iz ugovora sa japanskom Vladom, a naše obaveze se znaju, a to je da dopremimo opremu, instaliramo je i održimo obuku za korišćenje same aparature. Valjevo nam je po nekom geografskom, logičkom sledu bilo osamnaesta lokacija, tako da smo i ovde obavili razgovor sa menadžmentom i obišli ustanovu, sagledali prostor gde će aparat biti smešten, prilaze itd.\n- Zdravstveni centar Valjevo je jedna od dve ustanove, uz Zdravstveni centar Kraljevo, koje će od firme Hologic koju zastupamo, inače, proizvođača opreme za ranu dijagnostiku raka dojke, dobiti digitalni mamograf. Biće nam zadovoljstvo da ovde instaliramo taj aparat i obučimo vaše radiologe, koji su već na glasu. Naše obaveze iz ugovora su takve da do tridesetog avgusta oprema mora biti instalirana i ljudi obučeni u svim ustanovama – kaže Momčilo Mirić.\nPrema njegovim rečima, postoji interes da Zdravstveni centar Valjevo i njihova kompanija prošire saradnju:\n- Tokom naše prve posete otkrili smo da postoji jako puno obostranog interesovanja. Mi imamo zaista jedan širok portfolio opreme, sam proizvođač ima moto “zdravlje žene” i tu smo mi prisutni, zapravo smo referenca kada je u pitanju osteoporoza, dojka, cervikalni skrining, kao i još niz drugih stvari koje ćemo i ovde predstaviti.\nTako je juče u Edukativnom centru održano predavanje i prezentacija radiološke opreme iz više oblasti, počev od dijagnostike raka dojke, preko dijagnostike raka grlića materice i drugih problema vezanih za zdravlje žena, do stomatološke radiologije. Uz direktora ove kompanije govorili su i njegovi saradnici dr Predrag Matijević i inženjer Milan Vilimonović.\nUkupno posetilaca : 6268941


Akcija "Kurir": Kinezi iz BiH iznijeli 15 miliona eura - Klix.ba\nTužilaštvo BiH Akcija "Kurir": Kinezi iz BiH iznijeli 15 miliona eura\nAkcija "Kurir": Kinezi iz BiH iznijeli 15 miliona eura\n21.12.2015. u 10:15\npranje novca akcija Kurir\nPo nalogu tužioca iz Posebnog odjela za organizirani kriminal, privredni kriminal i korupciju Tužilaštva BiH, policijski djelatnici Državne agencije za istrage i zaštitu BiH (SIPA) i Uprave za indirektno oporezivanje BiH, proveli su akciju kodnog naziva "Kurir".\nS obzirom da novac nije prijavljivan niti legalno transferiran iz BiH, na ovaj način počinjeno je kazneno djelo pranja novca u vezi sa kaznenim djelom porezne utaje ili prevare.\nOvo je prva veća akcija u borbi protiv ove vrste nezakonitosti u BiH, te će Tužilaštvo BiH zajedno sa partnerskim agencijama, u narednom periodu nastaviti borbu protiv ovog oblika nezakonitosti i nanošenja štete budžetu i platnom sistemu BiH.\nU okviru istrage istražitelji i tužioci Tužilaštva BiH održali su sastanke sa kolegama iz USKOK-a, gdje su detaljno planirane aktivnosti akcije.\nTokom akcije vrše se pretresi na više lokacija u sjevernom dijelu BiH, a privedeno je više osoba, koje će biti operativno tretirane od strane SIPA i UIO BiH, te Tužilaštva BiH, nakon čega će biti donesena odluka o daljim aktivnostima, saopćeno je iz Tužilaštva BiH.


Izazovi srpskih klubova u Bozenu, Bačkoj Topoli i Štraubingu\nBEOGRAD, 3. oktobar (Info centar).- Šest srpskih klubva učestvovaće u tri međunarodna kupa od 4. do 8. oktobra – Svetskom kupu u Bozenu u Italiji, Evropa kupu u Bačkoj Topoli u Srbiji i Kupu NBC federacije u Štraubingu u Nemačkoj.\nU Svetskom kupu (Kupu šampiona), Srbiju će predstavljati kuglaši šampiona i pobednika kupa Beograda i kuglašice vicešampionki, zrenjaninskog Kristala.\nProšle godine u Svetskom kupu Beograd je osvojio drugo mesto, što je najveći uspeh srpskog muškog kuglanja u istoriji u ovom takmičenju. Kuglašice Pionira „Agro Višković“ bile su šeste. Titule će braniti muški tim nemačkog Rot Vajsa i ženska selekcija slovenačkog Celja. Ove godine prijavljeno je 11 ženskih i 14 muških ekipa.\nU Evropa kupu, u kome igraju nacionalni vicešampioni, Srbija će, takođe, imati predstavnike u obe konkurencije. U Bačkoj Topoli igraće kuglaši Metalca iz Gornjeg Milanovca i kuglašice zrenjaninskog Banata, treće u Super ligi, koje su posle „selidbe“ Kristala u Svetski kup, stekle prvo učešća u ovom jakom takmičenju.\nU Evropa kupu prošle godine, kuglaši Metalca su osvojili sedmo, a kuglašice novosadskog Džambo ivesta osmo mesto. Titule su pripale ženskoj ekipi slovačkog Sporta iz Podbrezove i muškoj ekipi rumunskog Kluža. Obe ekipe ove godine igraće i Svetskom kupu. Za titule će se, na stazama Funk arene u Bačkoj Topoli, ove sezone boriti deset žesnkih i 11 muških ekipa.\nNajmasovnije takmičenje za klubove, Kup NBC federacije, gde igraju trećeplasirani timovi iz nacionalnih liga i najbolje plasirane ekipe iz nacionalnih kupova, odgraće se u Štraubingu u Nemačkoj. Prijavljeno je 12 ženskih i čak 25 muškioh timova. Igraće kuglaši Radničkog iz Novog Sada, drugoplasirani tim u Kupu Srbije i trećeplasirani tim Super lige, kao i kuglaši Kragujevca (peti u ligi), koji su uskočili umesto četvrtoplasiranog Korduna iz Kljajićeva (odustao od takmičenja u ovom kupu iz finansijskih razloga).\nNa žalost, iako je pomeranjem Kristala i Banata „otvoreno“ jedno mesto za žensku ekipu u Kupu NBC federacije, trećeplasirani tim u Kupu Srbije, novosadska SPC Vojvodine je odustala od takmičenja iz finansijskih razloga i Srbija neće imati predstavnika.\nLane su u Kupu NBC federacije, kuglašice zrenjaninskog Banata bile su šeste, a kuglašice Apatina 12. Kod kuglaša, novosadski Radnički zauzeo je 18. a beogradska Crvena zvezda 21. mesto. Pobedile su kuglašice nemačkog Lidolšajma (ove godine igraju u Evropa kupu) i kuglaši nemačke Viktorije iz Bambega koja će takođe igrati u “jačem”, Evropa kupu.


Srpski električni bicikl atrakcija festivala u Beču – Balkanekspresrb.rs\nProizveli su jedan od najlepših, najkvalitetnijih i najbržih električnih bicikala na svetu, a britanski Gardijan je Ono Bikes uvrstio u 5 najboljih proizvoda budućnosti\nMLADI tim beogradske start-up kompanije Ono Bikes uspešno se, uz podršku Privredne komore Srbije, predstavio na Pioneers festivalu u Beču, koji je okupio nekoliko hiljada investitora iz celog sveta.\nProizveli su jedan od najlepših, najkvalitetnijih i najbržih električnih bicikala na svetu, a britanski Gardijan je Ono Bikes uvrstio u 5 najboljih proizvoda budućnosti.\n„Naš bicikl je jedinstven – ručni rad koji se izdvaja dizajnom i tehnologijom. Kratkoročni cilj naše kompanije bio je da se predstavimo svetskoj javnosti i pozicioniramo na svetskom tržištu kao jedan od ključnih brendova u e-bike industriji“, rekao je Marko Šćepanović, izvršni direktor kompanije Ono Bikes. Kako je objasnio, ciljevi ove start up kompanije, na srednje staze, jesu razvoj tehnologije i proizvodnje u Srbiji elektromotora koji pokreće bicikle, kako bi proizvod sto odsto bio „made in Serbia“. “Naš dugoročni cilj jeste da tehnologiju koju razvijamo implementiramo i u druga električna vozila u budućnosti”, naglasio je Šćepanović.\nSaša Šćepanović, glavni dizajner Ono Bikes, rekao je da je model “archont” kojim su se predstavili u Beču, atraktivan, egzotičan, da privlači pažnju i nudi maksimalnu udobnost vozaču. Stavili smo jak motor i bateriju koju svaki kupac može da prilagodi svojim potrebama, dodao je Šćepanović.\n“Privredna komora Srbije je, u sklopu aktivnosti za razvoj preduzetništva i start-up biznisa, promocije uspešnih poslovnih priča i inovativnih srpskih kompanija i proizvoda, podržala učešće kompanije Ono na festivalu u Beču. Guardian je Ono Bikes uvrstio među pet najboljih stvari budućnosti, a uloga i zadatak Privredne komore je da podstiče istraživanja, proizvode bazirane na znanju, novim tehnologijama i inovacijama, na kojima moramo graditi budućnost naše ekonomije. Verujemo da će ovaj bicikl postati izvozni proizvod srpske pameti i kreativnosti. Posebno nas raduje što su iz Beča stigle vesti o interesovanju investitora iz sveta za naš proizvod“, izjavio je Marko Čadež, predsednik Privredne komore Srbije.\nPriče o mladom srpskom timu i njihovim biciklima već su, osim Guardian-a, objavili i drugi svetski časopisi, magazini, specijalizovani biciklistički, dizajn i lifestyle blogovi i forumi.\n“Tokom Bečkog festivala beogradski bicikl je privukao pažnju velikog broja posetilaca, koji su stajali u redu da se slikaju, pohvale dizajn i postave najrazličitija pitanja vezano za performanse, proizvodnje, cene… Vizija razvoja naše kompanije zainteresovala je privatne investitora iz Nemačke, Holandije, Amerike, kao i jedan veliki investicioni fond iz Austrije”, kaže Sani Migati, šef operacija i jedan od osnivača Ono kompanije.\nOno Bikes je brend kompanije Ono doo. Nakon zapaženih nastupa na Belgrade venture forumu i Balkan venture forumu u 2015. godini, vlasnik i direktor prestižnog Pioneers Festivala, Jurgen Furian, lično ih je pozvao da nastupe na tom festivalu kao ShowCase StartUp. Tim Ono Bikes na sajmu je posetio i Harald Mahrer, austrijski državni sekretar.♦\nTagselektrični bicikl Marko Čadež Marko Šćepanović PKS Saša Šćepanović


Ramuš Haradinaj, Hašim Tači i Kadri Veselji\nTaksa od 100 odsto Vlade Kosova na proizvode Srbije i Bosne i Hercegovine dovela je do razilaženja stavova kosovskih rukovodilaca.\nUkidanje ove odluke koja je na snazi od kraja novembra traže i SAD i Evropska unija.\nPredsednik Kosova Hašim Tači tvrdi da je u ovom slučaju stav SAD važniji od „bilo kog momentalnog interesa“. Predsednik Skupštine Kadri Veselji ističe da će odluke kosovskih institucija biti u koordinaciji sa SAD-om, a premijer Kosova Ramuš Haradinaj poručuje da takse ostaju, i da Sjedinjene Države ne pružaju nikakve garancije za sporazum sa Srbijom.\nAmerički ambasador Philip Kosnett (levo) sa kosovskim premijerom Ramušem Haradinajem i predsednikom Skupštine Kadrijem Veseljijem\nO taksama je bilo reči i na sastanku Veseljija i Haradinaja sa američkim ambasadorom na Kosovu, Filipom Kosnetom u utorak. Sastanak je održan na inicijativu Veseljija a izjava za medije nakon sastanka nije bilo.\n"Radićemo zajedno da odluke institucije Kosova o važnim procesima budu u interesu naših građana i u potpunoj koordinaciji sa SAD-om i međunarodnim partnerima", napisao je Veselji na Fejsbuku nakon sastanka. On je dodao da je Kosovo odlučno da zauvek očuva prijateljstvo i strateško partnerstvo sa SAD-om i da se to nikada neće promeniti.\nKosovo prihvata zahtev BiH za sastanak, nema ukidanja carina\nNešto kasnije nakon zasedanja vlade, premijer Haradinaj je kazao da se sa američkim ambasadorom razgovaralo o dijalogu o normalizaciji odnosa Kosova i Srbije i mogućnosti da se postigne napredak u tom procesu, ali i o taksama.\n„Nema nekih većih promena, ali razgovor je bio dobar“, kazao je Haradinaj.\nPredsednik Kosova Hašim Tači izjavio je u ponedeljak da se svi trebaju fokusirati da strateške odluke budu iznad taktičkih, dnevnih odluka.\n„A strateško delovanje podrazumeva ojačavanje naših odnosa sa SAD-om“, kazao je Tači.\n„Ko god ugrožava investicije SAD na Kosovu i odnose sa SAD-om, nema podršku građana i to predstavlja odstupanje od strateških angažovanja između Kosova i SAD-a. Kosovu ne treba ni sloboda ni nezavisnost bez američke podrške“, poručio je Tači u ponedeljak.\nHaradinaj međutim priznaje da želja za ukidanjem takse postoji, da je to i cilj, štaviše i sugestija kosovskih saveznika, kao što su SAD.\n„Ali to povezujemo za jednim sveobuhvatnim sporazumom između Kosova i Srbije o priznanju. Cilj nam je da je što pre ukinemo, već bi je danas ukinuli, ukoliko bi postojao jedan takav sporazum“, poručio je Haradinaj.\nNa pitanje novinara da li Sjedinjene Države garantuju za sporazum sa Srbijom, Haradinaj je odgovorio:\n„Amerika ne garantuje ništa, Amerika nam je rekla da 'dogovor će biti vaša volja, između Kosova i Srbije'. Oni će pomoći, ali ne garantuju ništa“, dodao je Haradinaj.\nOn je istakao i da „Kosovo više nije ono Kosovo kome se govorilo šta da radi“, već je ono sada nezavisno i suvereno i samo donosi odluke, kao što je ona o taksama.\n„Odluka o taksama može da ostane zauvek. Zainteresovani smo da je uklonimo, ali ne onako kako su neki mislili da može da se uradi negde drugo“, zaključio je Haradinaj.\nHaradinaj: Takse do 2022. ako nema garancija o priznanju\nAmerički ambasador Kosnet nije se oglasio nakon sastanka sa kosovskim rukovodiocima.\nUkidanje takse od 100 odsto je takođe i uslov Srbije za nastavak briselskog dijaloga o normalizaciji odnosa koji je ušao u završnu fazu.\nTači poziva da se poštuju 'prijateljski američki saveti'\nNajmanje 24 poginula u napadima na Gazu


Država Njujork proglasila vanredno stanje zbog korona virusa\n► Država Njujork proglasila vanredno stanje zbog korona virusa\nGuverner američke savezne države Njujork Endru Kuomo proglasio je danas vanredno stanje u borbi protiv novog koronavirusa koji nastavlja da se širi sa oko 20 novih slučajeva zaraze u toj državi.\n"Registrovali smo 21 nov slučaj, a ukupno je u državi Njujork zaraženo 76 osoba", rekao je Kuomo i dodao da je deset pacijenata hospitalizovano.\nPrema njegovim rečima, vanredno stanje omogućava ubrzane procedure kupovine opreme protiv virusa kao i dodatno zapošljavanje osoblja.\nKuomo je rekao da će borba protiv virusa državu Njujork koštati najverovatnije oko 30 miliona dolara nedeljno.\nGuverner je upozorio trgovinske radnje da ne povećavaju cene i dodao da je tokom vanrednog stanja nezakonito sticanje profita na osnovu nestašice nekih proizvoda.\nKuomo koji je nekada bio tužilac rekao je da su mu prenete informacije da se boca asepsola ili drugog sredstva za dezinfekciju prodaje za 80 dolara.\nNa saveznom nivou u SAD registrovano je više od 200 zaraženih od kojih je 19 umrlo od virusne upale pluća. Mnogi smrtni slučajevi zabeleženi su u jednom staračkom domu na severozapadu.


Ponovo rast tenzija izmedju Beograda i Prištine / Kosovo / zone / home page - Osservatorio Balcani e Caucaso Transeuropa\nPonovo rast tenzija izmedju Beograda i Prištine\nNajviše što Srbija može da ponudi Kosovu je priznavanje nezavisnosti, a Vučićeva poseta je pokazala šta Beograd traži u zamenu\n11.09.2018. - Dragan Janjić Beograd\nDvodnevna poseta srpskog predsednika Aleksandra Vučića Srbima na Kosovu protekla je u znaku nastojanja da se pokaže da su opštine u enklavi na severu na ovaj ili onaj način srpske. Vučić je upadljivo izbegavao da govori o Kosovu kao sastavnom delu Srbije (što je zapisano u Ustavu Srbije). Poseta je bila ograničena na severnu srpsku enklavu, a predsednik Srbije je u svojim nastupima obećao srpskom stanovništvu bolji i lakši život i velike investicije koje treba da stignu iz Srbije. Vodeće srpske televizije uživo su satima prenosile celu posetu, a putevi kojim se kretao bili su okićeni srpskim zastavama.\nOvako koncipiran nastup u potpunosti je u skladu sa deklarisanom željom srpskih vlasti da sa Kosovom postignu dogovor o razgraničenju. Nikakvi detalji u vezi sa tom idejom nisu saopšteni tokom posete, ali je ranije pominjana mogućnost da severna srpska enklava pripadne Srbiji, a da Kosovo dobije deo juga Srbije sa albanskom većinom. Protiv te ideje oštro su ustali srpska i kosovska opozicija, Srpska pravoslavna crkva, kao i opozicione stranke kosovskih Srba. Otuda Vučić, u pokušaju da umiri strahovanja Srba u unutrašnjosti Kosova (južno od reke Ibar), ponavlja da je dogovor još veoma daleko.\nSrbi u enklavama u unutrašnjosti Kosova koji nisu obuhvaćeni planovima o razgraničenju jesu pomenuti, ali nisu bili u fokusu. "Srbi južno od Ibra nemaju nikakvog razloga za zabrinutost jer nismo blizu dogovora, nemamo podršku medjunarodne zajednice, posebno najmoćnije evropske sile. Svako od tih naših Srba ili njih 95 odsto već ima i kosovsko državljanstvo ali nam ne pada na pamet da oni treba da ostanu bez našeg državljanstva […] svaki Srbin imaće mnogo više prava i neuporedivo lakši i bolji život nego danas", rekao je Vučić tokom posete brani Gazivode.\nPoseta je, zapravo, bila praktična demonstracija realnog uticaja koji srpske vlasti u ovom trenutku imaju na Kosovu. U opštinama u severnoj enklavi sve je bilo okićeno srpskim zastavama, slobodno su se kretali srpski funkcioneri i novinari, ali van tog područja nisu mogli. Naime, drugoga dana posete Vučić je pokušao da dodje do srpskog sela Banje, ali su veterani bivše Oslobodilačke vojske Kosova (OVK) blokirali puteve. Kosovske vlasti su iz bezbednosnih razloga povukle dozvolu za tu posetu, pa se Vučić vratio u severni deo Kosovske Mitrovice, gde je pred petnaestak hiljada Srba održao govor.\nDan uoči Vučićeve posete Srbima na Kosovu, u Briselu je propao pokušaj nastavka dijaloga Beograda i Prištine. Vučić i predsednik Kosova Hašim Tači odvojeno su se sastali sa visokom predstavnicom Evropske unije (EU) Frederikom Mogerini. Vučić je odbio direktne razgovore sa Tačijem, nezadovoljan zbog odbijanja Prištine da mu odobri posetu brani Gazivode na severu Kosova. Mogerinijeva je najavila da će do kraja meseca biti održan još jedan sastanak, ali na tu najavu posmatrači u Beogradu više gledaju kao na pokušaj da se ublaži gorak ukus neuspeha nego kao na realnu šansu za neki skoriji ozbiljniji napredak.\nSastanku su prethodile višemesečne spekulacije o promeni strategije u rešavanju kosovske krize, pri čemu je u prvom planu bila ideja o razgraničenju, odnosno razmeni teritorija. Ni danas nije jasno šta ta ideja, zapravo, znači, mada je izvesno da su Vučić i Tači, lično ili putem posrednika, ozbiljno radili na njoj. Izvesno je, takodje, da se za to nisu odlučili sami, nego uz sugestije iz medjunarodnih centara moći. Pri tome je Vašington pokazivao i pokazuje veliku otvorenost prema ideji o razgraničenju, dok je Berlin izrazio neslaganje, a Brisel ostao uzdržan, držeći se teze da Beograd i Priština treba da dogovore rešenje.\nNemačka kancelarka Angela Merkel je 8. septembra, dan nakon neuspelog sastanka u Briselu, boravila u Makedoniji, gde je ponovila da ne treba menjati granice. To je, uz činjenicu da na agendi njene posete regionu nema Beograda, protumačeno kao jasna poruka nemačkog nezadovoljstva spremnošću srpskih vlasti da se okrenu rešenju koje bi podrazumevalo promenu granica. Vučić je reagovao uzdržano, ali je stavio do znanja da je nezadovoljan. "Moja snaga je toliko minimalna u poredjenju sa snagom Merkelove. Ako ona kaže da se protivi ideji o razgraničenju, mi to ne možemo da promenimo. I eto radosti nekima u Srbiji", rekao je on tokom posete Srbima na Kosovu.\nNema naznaka da su Vučić i Tači spremni da odustanu od ideje o razgraničenju, kao ni naznaka da je medjunarodna podrška toj ideji potpuno prestala. Razgovarati se mora, u Prištini nema saglasnosti o prihvatanju Zajednice srpskih opština na severu Kosova koja je predvidjena Briselskim planom, pa se sada traga za formulom koja bi omogućila dogovor. To što se dvojica predsednika (a naročito Tači) kod kuće nalaze pod pojačanim pritiskom i što nisu u stanju da obezbede očekivani napredak pregovaračkog procesa, neće motivisati ni Vašington ni Brisel da dignu ruke od svega.\nNajviše što Srbija može da ponudi Kosovu je priznavanje nezavisnosti, a Vučićeva poseta je pokazala šta Beograd traži u zamenu. Budući da ideja o razgraničenju još nema snažnu podršku i da je nerealno očekivati da se u Prištini postigne saglasnost oko ustupanja severa Kosova, u igri ostaje mogućnost da to područje dobije široku autonomiju i specijalne veze sa Srbijom, u zamenu za priznavanje nezavisnosti. U takvoj situaciji Vučiću, koji kontinuirano ponavlja da Srbija na Kosovu možda neće dobiti ništa, preostalo je da bude usresredjen na enklavu na severu, gde još ima uticaj.\nPosetu Srbima na Kosovu Vučić je od ranije “tempirao” za 9. septembar, dva dana nakon sastanka u Briselu, sa ciljem da obezbedi podršku za pregovore sa Prištinom. Prištinske vlasti su mu, medjutim, prvobitno zabranile odlazak na jezero Gazivode, koje je jedna od ključnih tačaka sporenja u pregovaračkom procesu izmedju Beograda i Prištine. To veštačko jezero nalazi se delimično u srpskoj enklavi na severu Kosova, a delimično u Srbiji, a njegovu gradnju finansirala je srpska država. Snabdeva vodom trećinu Kosova, pa je izuzetno važno i za Prištinu, koja hoće punu kontrolu nad njim.\nVučić je, držeći se stava da je reč o za Srbiju veoma bitnom problemu koji tek treba rešiti, u Briselu odustao od direktnih razgovora sa Tačijem, nagovestivši da će otkazati i posetu Kosovu zbog prepreka koje mu postavlja Priština. Ali, istoga dana su usledile ozbiljne intervencije iz nekog od medjunarodnih centara moći (verovatno Brisela), pa je prištinska vlada povukla odluku o zabrani Vučićeve posete Gazivodama. Kosovski ministar inostranih poslova Bedžet Pacoli je otvoreno rekao da je to učinjeno zbog pritiska sa medjunarodnog nivoa. U Beogradu je promena o kojoj je reč protumačena kao velika srpska pobeda i kao dokaz da medjunarodni faktori sve više uvažavaju stav Srbije.\nTači je kod kuće, očekivano, optužen za još jedan poraz u duelu sa Vučićem, a izvesno je da će opozicija ceo slučaj nastaviti da koristi protiv njega. Ali, objektivno gledano, ovde nije reč o neuspehu kosovskog predsednika, budući da odluku o zabrani Vučićeve posete Gazivodama nije doneo on, nego kosovska\nvlada. Uz to, premijer Ramuš Haradinaj i još neki vladini zvaničnici izričito su protiv ideje da se sa Beogradom pregovara o razgraničenju, pa se medjunarodni zahtev za povlačenjem zabrane posete može tumačiti i kao jasna poruka radikalno raspoloženim Tačijevim oponentima da “spuste loptu”.\nTači je neposredno uoči nastavka pregovora u Briselu bio prinudjen da prihvati zahtev opozicije i koalicionih partnera da sa njim putuje i vladina delegacija koju bi predvodio potpredsednik vlade Fatmir Ljimaj, njegov oštar politički protivnik. Odluka nije izglasana u kosovskom parlamentu jer ni oponenti ni Tačijeve pristalice nisu uspeli da prikupe većinu, pa je predsednik Kosova sam otputovao u Brisel. Dodatno opterećenje za Tačija je činjenica da opozicija nije imala većinu jer je Srpska lista, čiji su poslanici pod kontrolom Beograda, odbila da učestvuje u glasanju.


Amerika će tek pritisnuti Evropu (foto) - 19.09.2016, Sputnik Srbija\nSAD verovatno neće smanjiti svoje vojno prisustvo u Evropi jer je to najefikasniji instrument za kontrolu Starog kontinenta zajedno sa Severnom Afrikom, Bliskim... 19.09.2016, Sputnik Srbija\nanalize i mišljenja, komentari i analitika, evropa, andrej koškin, nato\n© AFP 2022 / JANEK SKARZYNSKIAmerički vojnici na vojnoj vežbi u centralnoj Poljskoj\nSAD verovatno neće smanjiti svoje vojno prisustvo u Evropi jer je to najefikasniji instrument za kontrolu Starog kontinenta zajedno sa Severnom Afrikom, Bliskim istokom i Centralnom Azijom, s ozbirom da trgovina preko Atlantika vredi bar četiri milijarde američkih dolara godišnje, izjavio je za Sputnjik politički analitičar Andrej Koškin.\n„Geopolitička konfiguracija primorala je Sjedinjene Američke Države da drže Evropu kao nijedan drugi deo sveta“, rekao je Andrej Koškin.\n„To je zapravo ono što omogućava Vašingtonu da kontroliše Severnu Afriku, Bliski istok i Centralnu Aziju, kao i trgovačke puteve preko Atlantika koji donose više od četiri milijarde američkih dolara godišnje.“\nJedini način da SAD zadrže svoje saveznike u Evropi jeste da budu prisutne u regionu, dodaje taj analitičar. Činjenica da Vašington plaća najveći deo vojnog budžeta NATO-a nije dovoljna.\n© AP Photo / Vadim GhirdaCeremonija otvaranja baze NATO-a u južnoj Rumuniji 12. maja 2016. godine.\nCeremonija otvaranja baze NATO-a u južnoj Rumuniji 12. maja 2016. godine.\n„Fizičko prisustvo u zemljama i zajedničke vojne vežbe su jedan efikasan mehanizam koji prisiljava Evropu da sluša SAD“, smatra Koškin.\nKoškin se osvrnuo i na prisustvo Vašingtona u Aziji. On ističe da smanjenje vojnog prisustva SAD u nekom delu sveta neće uticati na mogućnosti Pentagona u azijsko-pacifičkom regionu.\n„Sjedinjene Američke Države žele da prošire prisustvo NATO-a u regionu jer blok nudi moćne mogućnosti“, kaže Koškin.\nAnalitičar to vidi kao dugoročnu strategiju Vašingtona na koju neće uticati rezultati predsedničkih izbora u novembru.\n„Malo je verovatno da će se bilo šta promeniti kada sledeći američki predsednik dođe na vlast. Ta strategija će se proširiti i na neophodne vojne objekte, finansijske tokove i sporazume. To će pomoći NATO-u da se proširi u azijsko-pacifičkom regionu s obzirom da je uspon Rusije i Kine glavna stvar koja zadaje brigu SAD“, rekao je on.\n© AFP 2022 / ROBERT GONZAGAAmerička podmornica iz klase za takozvane jurišne napade usidrena u luci kao deo snaga raspoređenih na zapadnom Pacifiku.\nAmerička podmornica iz klase za takozvane jurišne napade usidrena u luci kao deo snaga raspoređenih na zapadnom Pacifiku.


Londonci su prkosili COVID-u i ljetovali u inostranstvu više od drugih Britanaca\nПочетна страница » Најновији вести » Најновије међународне вести » Londonci su prkosili COVID-u i ljetovali u inostranstvu više od drugih Britanaca\nLondonci su skloniji odbaciti brige i ignorisati savete o putovanju tokom pandemije.\nLondonci su dokazali da su manje voljni od ljudi iz bilo kog drugog mesta u Ujedinjenom Kraljevstvu da odustanu od svog godišnjeg odmora u inostranstvu tokom pandemije – čak i ako to znači da se protive vladinim savetima, plaćaju putne testove na Covid i kockaju se na semaforu – prema istraživanju koje je danas (ponedeljak, 1. novembar) objavio WTM London.\nČetiri od 10 (41%) Londonaca je u prošloj godini otišlo na odmor u inostranstvo, dvostruko više od nacionalnog proseka od 21%, i preko tri puta više od ljudi na severoistoku, regionu Velike Britanije koji je imao najmanji broj odmora u inostranstvu snimljeno u poslednjih 12 meseci.\nSamo 13% ljudi koji žive na severoistoku je tokom tog perioda otišlo na odmor u inostranstvo, otkriva WTM Industry Report, koji je anketirao 1,000 potrošača u Velikoj Britaniji.\nDuplo više Londonaca od nacionalnog proseka rezervisalo je I odmor u inostranstvu i boravak, pri čemu je 9% ljudi u prestonici rezervisalo i jedno i drugo, u poređenju sa nacionalnim prosekom od 4%.\nSamo 36% Londonaca nije pobeglo na odmor prošle godine – bilo zbog boravka ili putovanja u inostranstvo – u poređenju sa 51% nacionalnog proseka.\nČini se da otporne Londončane nisu odvratili Covid testovi, promene semafora, pa čak ni molbe Vlade i stručnjaka koji su u više navrata savetovali Britancima da ne putuju u inostranstvo – čak i kada su ograničenja putovanja ublažena i kada je bilo legalno odmarati u inostranstvu.\nNedostatak regionalnih polazaka na aerodrome van glavnog grada takođe bi mogao biti faktor zašto je toliko više Londonaca od nacionalnog proseka letovalo u inostranstvu u poslednjih 12 meseci.\nPored toga, lokalna zaključavanja su sprečila neke ljude da putuju na regionalne aerodrome koji su bili ili su imali potencijal da budu stavljeni na drugi nivo.\nDirektor izložbe WTM u Londonu Sajmon Pres rekao je: „Naše istraživanje pokazuje da je veća verovatnoća da će Londončani odbaciti brige i ignorisati savete o putovanju tokom pandemije.\n„Manje regionalnih odlazaka i više regionalnih zatvaranja takođe su značili da ljudi izvan Londona nisu bili u stanju ili toliko voljni da lete.\n„Čak i kada su putovanja bila dozvoljena, vladali su veliki pritisci ministara i zdravstvenih savetnika da ne putuju.\n„To je, u kombinaciji sa konfuzijom i troškovima Covid testova i stalnom promenom propisa o semaforu, mnoge ljude odvratilo od putovanja, ali izgleda da su Londonci bili odlučniji od većine da dobiju svoj redovni odmor u inostranstvu – bez obzira na dodatne trošak ili gnjavaža.”


SDS: Osloboditi RTRS od zloupotreba | Zvornik Danas\nSDS: Osloboditi RTRS od zloupotreba\non: 24. јула 2017 In: izbor urednika, Politika, VIJESTI\nBANJALUKA – Srpska demokratska stranka /SDS/ saopštila je da ima posebnu odgovornost i obavezu da „oslobodi“ Radio-televiziju Republike Srpske /RTRS/ od „zloupotreba i kontrole jedne partije i jednog čovjeka“ da bi ovaj medij, koji je „SDS stvarao u najtežim vremenima“, ponovo postao istinski javni servis svih građana.\nSDS poručuje da propaganda ne može sakriti činjenicu da je generalni direktor RTRS-a Draško Milinović „potpuno finansijski uništio RTRS“, čije su obaveze trenutno za četiri miliona KM veće od ukupne imovine javnog servisa.\nU saopštenju se navodi da je RTRS „partijski megafon vladajuće stranke“, koji služi za propagandu kakva je viđena „još samo u Sjevernoj Koreji“.\nSDS ističe da SNSD i RTRS „godinama uporno ponavljaju laži o Sorošu, obojenim i narandžastim revolucijama da bi diskreditavali opoziciju i skrenuli pažnju građana i javnosti sa organizovanog kriminala, finansijskog kolapsa i ogromnih problema u Republici Srpskoj“.\nSDS je poručio da će SNSD-u i RTRS-u „priuštiti zadovoljstvo da svoje posljednje navode dokažu na sudu“.\n„Kada već govore o prenosu nadležnosti, pozivamo /lidera SNSD/ Milorada Dodika i SNSD da sankcionišu svoje poslanike koji su glasali za osnivanje Suda i Tužilaštva BiH i da kažu koje je nadležnosti Nikola Špirić vratio tokom osmogodišnje vladavine Savjetom ministara i četvorogodišnjeg predsjedavanja Predstavničkim domom“, navodi se u saopštenju.\nSDS dodaje da je opozicija iza Špirića i SNSD-a u Savjetu ministara zatekla samo „kriminalne ugovore i namještene tendere“, te da je procesuiranje tih afera pravi razlog „dreke SNSD-a i RTRS-a“.\nSavez nezavisnih socijaldemokrata /SNSD/ danas je saopštio da ne prestaju napadi na predsjednika Srpske Milorada Dodika, predsjednika Vlade Željku Cvijanović i Radio-televiziju Republike Srpske, te da finansije za još jedan pokušaj uništenja institucija Srpske zasad iznose pet miliona dolara.\nSNSD ističe da SDS, PDP i Ćamil Duraković istim rječnikom napadaju RTRS, te da to nikoga ne čudi „jer su takozvanom Savezu za promjene isti pokrovitelji i naredbodavci“.\n„Soroševa ekipa iz Makedonije preselila je na teren Republike Srpske, iako im je centar Podgorica. Finansije za još jedan pokušaj uništenja institucija Republike Srpske, zasad iznose pet miliona dolara“, navedeno je u saopštenju.


Kosovo pravo žarište\nNepoznati napadači napali su 20. avgusta srpski par sa Kosova – upravo vrsta događaja koja podpiruje srpski nacionalizam i koja će možda aktivirati povratak srpskih snaga na Kosovo. Ali bilo kakva odluka Beograda o slanju snaga na Kosovo prvobitno iziskuje zeleno svetlo Rusije.\nSrpska televizija je 21. avgusta javila da je 20. avgusta mladi srpski par napadnut blizu kosovskog grada Gračanice, predgrađa glavnog grada pokrajine, Prištine. Iako je identitet napadača trenutno nepoznat, u medijima se nagoveštava da su Albanci odgovorni za napad na muškarca i silovanje žene. Takav događaj je upravo ono što podstiče nacionalističke strasti u Srbiji i što bi prethodilo dolasku srpskih snaga na Kosovo, ali bilo kakva naredba za pokret iz Beograda zavisi od mišljenja jedne potpuno druge sile: Rusije.\nNATO snage oterale su Srbiju sa Kosova 1999, preuzimajući od Beograda kontrolu nad onim što Srbi smatraju svojom domovinom. Da bi veoma duga i bolna priča bila izvodljivija, većina Srba veruje da oni nisu krivi za jugoslovenske ratove već da su bili žrtve neumornog kažnjavanja, kako Zapada tako i neposrednih suseda sa Balkana. Oni Kosovo vide jednostavno kao najnovije poniženje u dugom nizu poniženja i sadašnje de facto etničko čišćenje Srba sa Kosova, gura vladu ka ivici.\nPrema sporazumu UN-a iz 1999. koji je i dalje zvanično na snazi na Kosovu, Srbija ima pravo da stacionira 1000 vojnika u otcepljenoj provinciji da bi motrili na mesta od kulturnog značaja i na srpsko stanovništvo (trenutno oko 2% od oko 2 miliona ljudi). Međutim, zabrinutost komandanata NATO-a koji brinu o bezbednosti na Kosovu – i imaju komandu nad 16 000 teško naoružanih vojnika – za sada su sprečile razmeštanje tih trupa.\nTokom prošle nedelje - pre napada od 20. avgusta - mnogi srpski političari su digli buku oko povratka srpskih trupa na teritoriju. Najznačajniji od tih političara je sam premijer Srbije Vojislav Koštunica, čija politička partija - Demokratska stranka Srbije u koaliciji sa strankom Nova Srbija - ima kontrolu takođe i nad ministarstvom unutrašnjih poslova, iz čijeg sastava bi te snage potekle i odakle bi se njima komandovalo.\nOvo ne znači da će uskoro doći do intervencije, ili bar ne iz očiglednih razloga. Srbija je premorena - moralno,finansijski i fizički - zbog 17 godina rata, sankcija i konflikata. Srpska srednja klasa - predstavljena u vladi sa dve različite političke partije - ne želi konflikt oko Kosova; jednostavno želi da nastavi sa pridruživanjem evropskoj zajednici. Tako da, dok Koštunica faktički ima moć da pošalje snage na Kosovo, on predstavlja drugu partiju po veličini u koaliciji od tri partije koja ne želi da ga podrži po tom pitanju. On neće delovati sam.\nAli delovao bi uz mali podsticaj. Srpski nacionalisti - uključujući i Koštunicu - smatraju da je Rusija njihov najjači, ako ne i jedini, strani saveznik i zahvalni su za odbijanje Moskve da potpiše bilo kakav plan UN-a koji bi zvanično odvojio Kosovo od Srbije. Dokle god postoji ovo političko pokriće, nezavisnost Kosova jednostavno neće biti odobrena u UN-u. Rusija, naravno igra svoju igru. Kremlju nije uopšte stalo do Kosova, ali ruski stratezi zasigurno prepoznaju vrednost pitanja koje može dovesti do razbijanja zapadne zajednice. NATO operacija na Kosovu 1999. godine je na Zapadu u to vreme bila kontraverzna, i nametanje konačnog statusa danas ostaje kontraverzno. Stavite Srbiju pod uticaj Rusije i dajte Moskvi institucionalni uticaj da napredak dovede u neugodan položaj (putem veta u SB UN), i Rusi imaju mogućnost da pokrenu krizu - ili da dozvole da ona ključa - kad god to zažele.\nKao, možda, sada.\nRusija pokušava da izmeni međunarodni sistem što više može pre nego što se Sjedinjene Države izvuku izIraka, i to sa što je moguće manjim posledicama po sebe. U najboljem interesu Rusije je nefunkcionalna Srbija/Kosovo, jer doprinosi trajnoj nestabilnosti u regionu koji je sada u okviru granica NATO i EU.\nZeleno svetlo Moskve moglo bi da uputi srpske snage na Kosovo i prouzrokuje krizu sa NATO. Ipak, da ste komandant NATO-a na zemlji, da li biste pucali na snage koje zvanično imaju pravo da budu tamo i rade na zaštiti građana čiju sigurnost NATO nije bio u mogućnosti da garantuje? Odgovor bi verovatno bio "možda" - dovoljno jasan da Srbe za sada odvrati od samostalnog delovanja. Ali kada bi Rusi omogućili političko pokriće za dolazak Srba na Kosovo, to "možda" bi brzo postalo "apsolutno ne".\nJoš bolje za Moskvu, snage bi bile srpske - ne ruske - tako da u slučaju da stvari krenu drastično naopako, što je veoma moguće, to ne bi imalo posledice po Ruse. Rusija želi da svet vidi kako se Zapad povlači – i to javno - od suočavanja sa Moskvom. Sa takvom kapitulacijom, Kremlj smatra da bi tada mogao da stvori čitav niz bezbednosnih parametara po svojoj volji. Da bi se to desilo nisu dovoljna mirna razdvajanja - kao ranija dešavanja na Kosovu, sa povlačenjem Zapada u nametanju pitanja nezavisnosti Kosova. Vrsta krize koju Rusija zamišlja je ona u kojoj Srbija rizikuje, dok je Rusija viđena samo kao podstrekač.\nŠto znači da pravo pitanje nije da li će Srbi delovati, nego da li će ih Rusi na to naterati. To bi bila odluka vođena logikom potreba Rusije - nešto što apsolutno nema veza sa Srbijom i/ili Kosovom.


Hakerski napad na kompaniju Ubisoft | PC Press\nHakerski napad na kompaniju Ubisoft\nHakerska grupa Lapsus$ možda stoji iza napada.\nPodaci korisnika nisu ugroženi\nJužnoamerička hakerska grupa Lapsus$ preuzima odgovornost za još jedan hakerski napad. Ubisoft je saopštio da je prošle nedelje pretrpeo „incident sajber bezbednosti“ zbog kojeg su neke od njegovih igara, sistema i usluga privremeno prekinute. Tada, kompanija nije identifikovala ko je možda odgovoran za incident, ali samo dan kasnije, Lapsus$ je naizgled preuzeo zasluge.\nNakon što je The Verge objavio priču o incidentu, Telegram kanal koji je navodno vodila grupa je objavio link do članka i emodzije sa nasmijanim licem, sugerišući da preuzima odgovornost za ono što se dogodilo. Takođe je rečeno da nije ciljao korisničke podatke u napadu.\n„Naši IT timovi rade sa vodećim spoljnim stručnjacima na istraživanju ovog problema“, rekao je Ubisoft. „Možemo da potvrdimo da sve naše igre i usluge funkcionišu normalno i da u ovom trenutku nema dokaza da se pristupilo ličnim podacima igrača ili da su oni otkriveni kao nusproizvod ovog incidenta.\nHakerski napad Ubisoft dolazi samo nedelju dana nakon što je ista grupa preuzela zasluge za pribavljanje oko 190 GB podataka od Samsunga. Ranije je Lapsus$ rekao da je odgovoran za hakerski napad na NVIDIA-u i da poseduje izvorni kod za DLSS tehnologiju kompanije.\nTagovi: hakerski napad, lapsus, Ubisoft\n← Netflix testira prenos profila na nove naloge\nGoogle zvanično predstavlja Digital Wellbeing screen time vidžet →


Centar se nalazi na adresi www.inspektor.gov.rs/legalsupport, gde je pitanja moguće postaviti putem kontakt forme, dok se odgovori javno objavljuju na dnevnom nivou.\n– Očekujemo da rad Centra značajno unapredi efektivnost protivpandemijskih mera i doprinese boljem razumevanju mera od strane privrede i građana. Takođe, pozivamo građane i privredu da prijavljuju kršenje mera i neregularno poslovanje Kontakt centru republičkih inspekcija na telefon 011/6350322, putem onlajn forme ili nove Chatbot aplikacije IVA koju smo pokrenuli na sajtu inspektor.gov.rs – kaže Dragan Pušara, šef Jedinice za inspekcijski nadzor u NALED-u.\nVeć prvog dana rada Centra za Kovid mere pristigla su prva pitanja i ona se najčešće tiču dileme u vezi sa radnim vremenom u različitim prodajnim objektima. O uslovima rada u okviru novih mera najviše su se raspitivali preduzetnici – vlasnici knjižara, cvećara, optičarskih radnji, farbara, prodavnica telekomunikacione opreme i dr.\nRadom Centra rukovodi Jedinica za podršku Koordinacionoj komisiji za inspekcijski nadzor, koja je formirana uz podršku NALED-a i koordiniše sveobuhvatnu reformu inspekcijskog nadzora, koja uklјučuje 44 inspekcije u 14 ministarstav